Manuel Goethals, hiru urte ontzigintza ikasten\nEstas en Hasiera > Berriak > Manuel Goethals, hiru urte ontzigintza ikasten\nBueno Manuel, hiru urte ondoren zure ibilbidea Albaolan datorren irailean amaitzen da. Beraz, elkarrizketa bat prestatu dugu zutaz gehiago jakiteko.\nBelgikatik nator, Bruselatik.\nZenbat urte dituzu?\n25 urte ditut eta Abaolara 22 urterekin etorri nintzen.\nZer egiten zenuen eskolara etorri aurretik?\nEtxeko aroztegian eta Belgikako ondare errestaurazioan egiten nuen lan, eta ateak eta leihoetako errestaurazioan nuen espezialitatea. Baina gehiago nahi nuen, zerbait ezberdina. Ikasketa hori egiten ari nintzen bitartean, egurrezko itsasontziak egin zitezkeela ohartu nintzen. Gainera, egun baten Bruselako itsasontzi bat konpontzea lortu nuen, eta momento horretan ikusi nuen zertan lan egin nahi nuen.\nZergatik gustatzen zaizu ontzi-eraikuntza tradizionala?\nAsko gustatzen zait ontzigintza tradizionala itsasontziak zehazten dituzten formak eta lerroak ederrak iruditzen zaizkidalako. Oso erakargarriak dira. Niretzat Albaolan egotea plazer bat izan da, gustoko dudan zerbait egiten egon naizelako.\nZer proiektutan mugurduta zaude momentu honetan?\nOrain tailerrean lan egiten ari naiz beste ikas-kideei laguntzen. Dena den eraiki nuen lehen itsasontzia askotan gogoratzen dut. “Water Wag tipologiakoa haun zuzen, itsasontzi irlandes bat, 4 metro eta erdi luze, trinkaduraz egina.\nZer gustatuko litzaizuke egitea eskola bukatzean?\nEskola bukatzean “Sail Cargo” izeneko Costa Rica-ko proiektu berrian parte izatea gustatuko litzaidake. Bestalde, beste helburuetako bat itsasontzietan bidaiatzea da, belaz posible bada. Gustatuko litzaidake baita ere frantziatik tailerrez tailer joatea eta Frantzian lan egitea.\nHau da dena, Manuel. Etorkizunean onena opa dizugu.\nONTZIA SALGAI! (BATELA)\nONTZIA SALGAI (SHELLBACK)\nALBAOLAREN ITXIERA ABENDUAREN 20TIK URTARRILAREN 7RA\nBOLONDRES ELKARRIZKETA: SIMON


Eskola-umeen pilota txapelketako bigarren saioa Idiazabalen da, biharBy Aimar Maiz on 2013/05/10 in Kirola Lazkaoko Lapke elkarteak antolatutako Goierri Beheko eskola-umeen VII. pilota txapelketa abian da. Aurreko asteburuan hasi zen, eta bihar Idiazabalgo Igarondon jokatuko da bigarren jardunaldia, 15:30ean hasita. Hamar herritako 101 haur ari dira parte hartzen, Ataun, Beasain, Idiazabal, Lazkao, Olaberria, Ordizia, Ormaiztegi, Segura, Zaldibia et Zegamakoak. Finalak uztaileko lehen asteburuan jokatu arte, herriz herri izango dira [...]\nHerriarteko pilota lehiaketan Goierriko zazpi herri ariko dira, iaz baino gehiagoBy Aimar Maiz on 2013/05/10 in Kirola Gipuzkoako Herriarteko pilota txapelketa hasi da. Lehenbiziko partida atzo iluntzean zen jokatzekoa, Ordizian. Goierriko zazpi herrik antolatu dituzte aurtengo lehiaketarako taldeak, iaz baino bi gehiago denera. Aldaketak badira, ordea. Eskuak indarra berreskuratu du, iaztik. Sekula pasatu ez zena gertatu zen 2012an: palan eskuz baino herri goierritar gehiago aritu ziren, hiru biren aldean. Aurten, esku huskakoan [...]\nJon Ander Intsausti: «Azerbajango itzulia oso ondo dago, antolatzaileek diru asko baitaukate»By Asier Zaldua on 2013/05/09 in Kirola Jon Ander Intsausti (Mutiloa, 1992) txirrindularia profesionalekin aritu da lehenengoz: Azerbajango itzulian parte hartu du Espainiako selekzioarekin. Bere hurrengo erronka Nafarroako itzulia da. Lasterketa hau oso garrantzitsua da bere taldearentzat, bertakoa baita. Zer moduz Azerbajanen? Ondo. Zazpi egun eman ditugu bertan eta esperientzia polita izan da. Ilusio handiarekin joan naiz eta asko ikasi dut. Zer [...]\nParte hartze politarekin egin dute Jentilen Bideetatik mendi ibilaldi neurtua, AtaunenBy Goierriko Hitza on 2013/05/07 in Kirola Jentilen Bideetatik mendi ibilaldi neurtua egin dute asteburuan Ataunen. Bi urtez behin egiten den 10-12 orduko ibilbidea da, Ataungo mendi eta gainetan barrena. Aurrez 113 lagun zeuden izena emanda, baina egunean bertan, dozenaka izan ziren parte hartzera animatu zirenak. Bide osoan zehar, eguraldi onak lagunduta ibili ziren mendizaleak. Goiz parten giro freskoa bazegoen ere, “mendian ibiltzeko giro ederra” egin zuela azaldu du parte hartzaileetako batek. Ordizia, bigarrengoz txapeldunBy Iñaki Gurrutxaga on 2013/05/06 in Kirola Ampo Ordiziak bigarren urtez segidan jaso du Espainiako Kopa, El Sardinero (Santander) zelaian jokatutako finalean Valladolideko VRAC Quesos Entrepinares taldea mendean hartuta (27-17). Partida aldapa gora jarri zitzaien goierritarrei, zortzi minutu eskasean 17-0 jarri baitziren aurretik Gaztelakoak, baina Ampo Ordiziak erreakzionatzen jakin zuen, eta bigarren zati gogoangarri bat jokatuta –VRACek ez zuen puntu bakar bat ere lortu– Kopa Ordiziara bidean jartzea lortu zuten berriz jokalariek. Eta baita zaleek ere, txalogarria baita beste behin taldearekiko erakutsiko duten fedea eta konpromisoa. Mikel Matxineak irabazi du Segurako gazte mailako txirrindulari lasterketaBy Asier Zaldua on 2013/05/06 in Bestelakoak, Kirola Igandean Javier Ormazabalen gazte mailako txirrindulari lasterketa egin zen Seguran. Cartonajes Limousin taldeko Mikel Matxineak irabazi zuen. Txirrindulariek 80 kilometroko ibilbidea osatu zuten.\nHerritarrek harrera beroa egin diete Ampo Ordiziako jokalarieiBy Goierriko Hitza on 2013/05/06 in Kirola Santanderren Espainiako Kopa irabazi eta gero, herrira itzultzean harrera beroa egin zieten Ampo Ordiziako jokalariei. Ehunka herritar bildu ziren Frai Andresen estatua paretik plazara bitarteko bidean, jokalariei agurra egiteko. Bidea jendearen txalo eta babes oihuen artean egin zuten jokalariek. Udaletxean, udalaren esker ona ere jaso zuten; Picassoren Gernika koadroan oinarritutako oroigarri bat eta finaleko argazki bat oparitu zizkieten. Ordiziako dantzariek agurra ere egin zieten. Ordiziarrak gera abestuz bukatu zuten ekitaldia. Ampo Ordizia bigarrengoz txapeldunBy Goierriko Hitza on 2013/05/05 in Kirola Ampo Ordiziak bigarren urtez jarraian irabazi du Espainiako Kopa, VRAC Quesos Entrepinares taldeari 17-27 irabazita. Atsedenaldira 17-14 aurretik joan dira Valladolidekoak, baina bigarrenean jaun eta jabe izan da Axio Arañak zuzendutako taldea, eta horren erakusgarri da VRAC-ek ez duela punturik lortu bigarren zati osoan.\nBukatu da lehen zatia (17-14)By Goierriko Hitza on 2013/05/05 in Kirola Bukatu da lehen zatia Sardineron, Vrac Quesos Entrepinares hiru punturengatik aurretik dela (17-14). Partida oso sendo hasi du Ampo Ordiziak, eta 3. minutuan aurretik jartzeko aukera izan du, baina Krollek huts egin du hagetara. Valladolidekoek, ordea, oso ondo erreakzionatu dute, eta 8 minutuan hiru entsegu sartzeko gai izan da (11, 14 eta 18. minutuan), markagailuan [...]\nHasi da kopako finalaBy Goierriko Hitza on 2013/05/05 in Kirola Hasi da partida. Bi taldeetako zaleak bakoitza zelaiaren alde banatan jarrita, eta oihu eta danbor hots artean beraien taldeak animatzren ari diren bitartean.Lehen minutu hauetan, zelaiaren erdialdean dago baloiaren kontrola hartzeko lehia. Ordiziak zigor kolpe bat izan du alde, baina ez du gauzatzea lortu. Momentuz, hutsean da lehia.\ndenon partezhttp://goierri.hitza.info/files/2013/05/ane.jpgAne Beiztegi (Beasain) irakurri gehiago » Guztiak irakurriEskelak Dolox Etxeberria\tBenantxio Irureta\tGuztiak irakurriBerriketan.info Viewing item 1 to 5 (of 5 items) Imanol Magro posted an update 1 hour, 12 minutes ago\nAitor Manterola posted an update in the group Futbolsofatzen 5 hours, 14 minutes ago\n2.B mailara igotzeko kanporaketak ere gaur zozkatu dituzte. Hemen partida guztiak: http://futbolmamia.com/laudio-ferrol-eta-san-juan-puerta-bonita/ Unai Oiartzun posted an update 5 hours, 44 minutes ago\nAitor Manterola posted an update in the group Futbolsofatzen 6 hours, 32 minutes ago\nZozkatu da 2. mailara igotzeko kanporaketa. Hemen partida guztiak: http://futbolmamia.com/jaen-alaves-alcoyano-eibar-levante-b-athletic-b/ Aitor Manterola posted an update in the group Futbolsofatzen 6 hours, 48 minutes ago\nBeste kanporaketak gure taldeenak: Alcoyano-Eibar. Levante B-Athletic B. Hauek hiru kanporaketa gainditu behar dituzte igotzeko. Alaves igo egingo da lehenengo kanporaketa gainditzen badu (multzoko lehen postuaren jabe izatearen abantaila). Bereziak\tWebgune lagunak:\tPopularrak Ekarpenak Ormaiztegiko Udalak atez atekoari uko egin dio


Izarraizko gailurrak eta Kakuteko "kresta"\nData: 03 Abendua 2020 .\nOhi bezala, Azpeitiko plazan hasiko dugu ibilbidea, eta Izarraitzera abiatuko gara ohiko bidetik. Azketa pasa ostean, eskuinera desbideratuko gara eta hortik, zuzenean, Erloko gailurrera iritsiko gara. Ondoren Putzuandira jaitsi eta Xoxoteko gailurra egingo dugu, eta hemendik Kakutera joango gara.\nKakuteko gurutzea bisitatu ostean, “krestan” barrena jarraituko dugu alturarik galdu gabe, ipar-mendebalderantz, Putreaitz eta Aizpeltz gainetatik igaroz. Azkenean, Irutxaboleta parean, Madarixatik Attolara doan errepidera irtengo gara, eta asfaltoan egingo ditugu metro batzuk, ahalik eta ezkerretara doan bidegurutze bat topatu arte. Kruze hau seinaleztatuta dago, Izarraizko Biraren parte baita.\nHemendik aurrera, Izarraizko Birako markak zuri-horiak jarraituz Azpeitirantz itzuliko gara. Urreta baserrira iristean, Exkerretegira doan bidea hartuko dugu eta minutu gutxiren barruan berriro ere Azpeitiko herrigunean izango gara.


Fernando Amezketarra - Fernando Amezketarra (1994) [26/26] [MG]\n► Fernando Amezketarra - Fernando Amezketarra (1994) [26/26] [MG]\n2022ko Maiatzaren 26a, 07:24:01\nSortzailea Aju, 2011ko Abuztuaren 08a, 15:36:28\n2011ko Abuztuaren 08a, 15:36:28 Azken aldaketa: 2021ko Martxoaren 03a, 23:54:19 Godelet(e)k egina\nFernando Amezketarra - Fernando Amezketarra (1994)\nGeneroa: Marrazki Bizidunak\nZuzendaria: Zuriñe Sistiaga eta Jose Angel Lopetegi\nGidoia: Koldo Izagirre\nMusika: Bixente Martinez\nSinopsia: Fernando Amezketarra ezagunaren abenturak, protagonista izan zituen bihurrikeriak eta pertsonaia horrek txiste bihurtu zituen eguneroko gertaerak gogorarazten dituen marrazki bizidunak. Fernando de Bengoetxea, Fernando Amezketarrak bere jaioterriaren omenez ezagunagoa, artzaina izan zen eta, analfabetismoa izan arren, bertsogintzarako gaitasun harrigarria garatu zuen. Bertsolari handia izan zen, baina umorista hobea. Azken ezaugarri horri esker, airetsu atera zen egoera zail batzuetatik.\nNota IMDBn: -\nIraupena: 20 min.\nPisua (atal bakoitzeko): 175 MB\nAdina Egokia: 8+ urte\nLehen Denboraldiko Esteka (MEGA)\n01. Zuloak zulo\n02. Fernandoren aharia\n03. Fernandok bere burua bota\n04. Mihinak dantzari\n05. Apaizaren legatzak\n06. Ilargitik eroritako bi fraile\n07. Ameriketako osaba\n10. Apaizaren zerria\n11. Bigarren astoa\n12. Eskribauari irakasten\n13. Fernando santua\n14. Zapata berriak\n16. Elkar hil\n19. Astoa galdu eta astoa saldu\n22. Fernandoren semea\n25. Heriotza jauna\n26. Fernandoren heriotza\nEr: [MU]Fernando Amezketarra [x264]\n2011ko Abuztuaren 09a, 00:58:05\nAju, gutxika gutxika jartzen dituzu gauzok, baino jartzen dituzunean a zelako poza sortzen diguzun mutiko! Gora zu eta Ajurrak!\n2011ko Abuztuaren 09a, 14:07:37\nAipamenaren egilea: Taichisan Noiz: 2011ko Abuztuaren 09a, 00:58:05\nBa itxaron pixkat, ze guztia batera jarri behar dut :omgomg:\nLazkao Txikiren dezente kapitulu, Txirritaren ia guztiak (bi serie hauek goizean ematen dituzte eta pixkanaka osatzen ari naiz), Dragoi Bola dragon boxetik zuzenean ripeatuta, eta gaur One Piece egiten hasi naiz, guztia x264rekin. DBZrekin hasia nintzen (36 kapitulu neramatzan), baina atzo honekin aurkitu nintzen. Azaroan blurayak aterako dituzte pixkanaka, beraz prestatu serie osoa gemusek egiten dituen oven kalitatean izateko.\n2011ko Abuztuaren 09a, 16:38:16\nEmaten duenez, ez dute irudia moztuko, primeran!!\n2011ko Abuztuaren 09a, 17:43:56\nAipamenaren egilea: jonnydbz Noiz: 2011ko Abuztuaren 09a, 16:38:16\nNeu ere konturatu nintzen detalle horrekin. Baina uste dut berez HD faltsua dela; dragon boxeko irudiak anpliatu eta frameak banan-banan garbitzen dituzte digitalki, master berri bat izan beharrean, konturatuta nengoen gemusen releasean ere, nola dragon boxeko eta blurayko bertsioan mantxa berdinak agertzen ziren; DBKaiko bideoan koloreak guztiz uniformeak dira, agian master berri batetik abiatu ziren.\nEr: [MU/MF/RS]Fernando Amezketarra [x264]\n2012ko Otsailaren 07a, 19:54:50\nFernando Amezketarra eguneratuta. Saiatuko naiz Lazkao Txiki, Txirrita eta Shin-Chan-ekin.\nZerbait gaizki badago, mesedez, aldatu.\n2012ko Otsailaren 07a, 19:56:44\nAurrekoan konturatu nintzen ETBren emisio ordena ez dela zuzena (halaxe daude zenbakituta). Azkena eta azken aurrekoa gutxienez alderantziz dira, 25ean 26aren zatiak agertzen baitira\n2012ko Otsailaren 07a, 20:12:35\nEuskal seriekin nik arazo hori dut: ez dut aurkitzen atal-gida. Alex eta Alexis eta Maroons ia denak dauzkat baino ordena auskalo nola dagoen...\nFernando-rena nonbait al dago?\n2012ko Otsailaren 07a, 20:48:12\nAipamenaren egilea: zumarra Noiz: 2012ko Otsailaren 07a, 20:12:35\nEz dut uste horrena egongo denik, inork inoiz grabatu ez baitu. Euskal serieen ordena nahiko kaotikoa izaten da, ETBren emisioarekin maneiatzen gara, baina ikusten duzu Fernando Amezketarrarekin zer gertatzen den.\nEr: FERNANDO AMEZKETARRA [MF/RS/MU][26/26][x264][Xvid]\n2012ko Martxoaren 30a, 22:00:42 Azken aldaketa: 2012ko Martxoaren 30a, 22:29:09 zumarra(e)k egina\nXvid bertsioa ere gehitu dut.\nEr: FERNANDO AMEZKETARRA [MF][26/26][x264][Xvid]\n2012ko Maiatzaren 28a, 11:26:36 Azken aldaketa: 2012ko Ekainaren 26a, 23:54:06 zumarra(e)k egina\nx264 bertsioko, 200 mb. baino handiagoak zirenak, Oihana Agirrek konprimitu eta MF-ra berrigo ditu. Ez dago ezer RS-n.\n2012ko Uztailaren 20a, 02:58:48\nBadirudi estekak hautsita daudela :(\nRe: FERNANDO AMEZKETARRA [MF][26/26][x264][Xvid]\n2017ko Abenduaren 26a, 20:02:54\nlink guztiak erorita\nEr: Fernando Amezketarra - Fernando Amezketarra (1994) [26/26] [MG]\n2021ko Martxoaren 03a, 15:54:53\n2021ko Martxoaren 03a, 16:02:01\nKaixo. Esango nuke hori release zaharra dela, Xvidekin egindakoa. Gerora x264rekin hobeago bat egin nuen.


EAE-ko aurrekontuak - EH Bildu Oñati - Goiena.eus\nEH Bilduk aurrekontuak zuzendu nahi ditu enplegua, zerbitzu publikoak eta babes soziala indartzeko\nEH Bilduk proposamen zehatzak egingo dizkio bihar Jaurlaritzari. Besteak beste, oinarrizko arloetan 164 milioi gehiago inbertitzea nahi du. Urkulluk erabaki behar du norekin adostu, gehiengo sozialarekin ala PPrekin.\nEH Bilduk proposamen zehatzak aurkeztu ditu gaur Jaurlaritzaren aurrekontuak zuzentzeko, bihar bertan Ogasun sailburuari helaraziko dizkionak, pasa den astean hasitako prozesuari jarraituz. Maddalen Iriartek azaldu duenez, EH Bilduk aurrekontuak zuzentzea du helburu eta neurri egingarriak proposatuko ditu, arduraz, herritarren beharrak ahalik eta hobekien asetzeko. Bozeramailearen esanetan, “EAJk erabaki beharko du aurrekontuen eztabaida honetan gehiengo sozialarekin bat egin nahi duen, anbizioz jokatzeko, edo herri honen izaera bera ere ukatzen duen PPrekin, murrizketen alderdiarekin, egin nahi duen”.\nHasieratik esan bezala, EH Bilduk gabezia garrantzitsuak ikusten ditu aurrekontu-proiektuan eta zuzenketak hiru arlo nagusitan planteatzen ditu, enplegu eta industrian, zerbitzu publikoetan eta babes sozialean, hain zuzen ere. Hala, Iker Casanovak iragarri du zein diren Jaurlaritzari proposatuko zaizkion neurri nagusiak, funtsezkoenak. Zehaztu duenez, “ez dira proposamen bakarrak, baina bai garrantzitsuenak; diruz kuantifikatuz gero, 164 milioi euro dira”.\nEnplegu eta industriaren atalari dagokionean, EH Bilduk 90 milioi gehiago bideratu nahi ditu, horrek ahalbidetuko duelako, besteak beste, Hezkuntzan 600 lanpostu berri sortzea, bai eta beste 600 Osasunean. Izan ere, azken urteotan bi sistema horietan 4.000 lanpostu inguru galdu dira, zerbitzuen kalitatearen kalterako, eta ezinbestekoa da lanpostu horiek berreskuratzen hastea. Halaber, iraupen luzeko langabetuentzako talka plana martxan jartzea, industria funtsa sortzea, krisia gehien pairatu duten eskualdeei (Ezkerraldea, Oarsoaldea, Aiaraldea) bultzada ematea eta Ikerkuntza eta Garapena sustatzea ere nahi du koalizioak.\nZerbitzu publikoak indartzeko 30 milioi gehiago erabiltzea proposatu du EH Bilduk, besteak beste, hezkuntza arloko bekak eta Unibertsitatearen finantziazioa hobetzeko eta, Osasun arloan, berrordainketa konpentsatzeko. Azkenik, babes sozialari dagokionez, koalizioak 44 milioi gehiago bideratu nahi ditu pentsio txikienak osatzeko, alokairua sustatzeko (etxebizitza) eta Diru-sarrerak Bermatzeko Errentaren zenbatekoa handitzeko, gutxieneko soldataren erreferentzia erabilita, indarrean dagoen legeak hala agintzen duelako.\nCasanovak azpimarratu du proposamen egingarriak direla, Jaurlaritzak baliabide ekonomikoak izan badituelako horrelakoak finantzatzeko. Esaterako, kreditu globalaren bidez, goi mailako karguak eta euren soldata altuak murriztuz edota erregai fosilen aldeko apustuari uko eginez.


Donostiako taxiak batezbesteko %2a igoko dira 2019 urtean\nIbilitako kilometroaren eta itxaron orduaren gaineko taxien tarifak %2 handituko dira batezbesteko hurrengo urtean, Donostiako Udaleko Gobernu Batzordeak onartu duenez. Eneko Goia alkateak esan duen bezala, aldaketa hauek “hirian zerbitzu ematen duten bi taxi-elkarteekin adostuta daude”. Aldatuko ez direnak gutxieneko tarifak izango dira. 2019rako prezioak hauek dira: astegunetan 7.00tik 22.00ra ibilitako kilometro bakoitzeko 0,72euro, eta itxaron […]\nIbilitako kilometroaren eta itxaron orduaren gaineko taxien tarifak %2 handituko dira batezbesteko hurrengo urtean, Donostiako Udaleko Gobernu Batzordeak onartu duenez. Eneko Goia alkateak esan duen bezala, aldaketa hauek “hirian zerbitzu ematen duten bi taxi-elkarteekin adostuta daude”. Aldatuko ez direnak gutxieneko tarifak izango dira.\n2019rako prezioak hauek dira: astegunetan 7.00tik 22.00ra ibilitako kilometro bakoitzeko 0,72euro, eta itxaron ordu bakoitzeko 21,02 euro ordainduko dira; astegunetan 22.00tik 7.00ra eta larunbatetan, igandeetan eta jaiegunetan kilometro bakoitzeko 1,12 euro eta itxaron ordu bakoitzeko 28,03 euro ordainduko dira; eta ostiraletan, larunbatetan eta jai bezperetan 22.00tik hurrengo larunbateko, igandeko edo jaieguneko 7.00ra kilometro bakoitzeko 1,16 euro eta itxaron ordu bakoitzeko 29,01 euro ordainduko dira.\nGutxieneko tarifa, bere aldetik, mantenduko da: 5,32 euro astegunetan 7.00tik 22.00ra; astegunetan 22.00tik 7.00ra eta larunbatetan, igandeetan eta jaiegunetan 6,18 euro; eta 6,19 euro ostiraletan, larunbatetan eta jai bezperetan 22.00tik hurrengo larunbateko, igandeko edo jaieguneko 7.00ra arte.\nKasu guztietan, gutxieneko tarifan sartuko dira lehendabiziko bost minutuak edo 1.600 metroak.


Gozamena musika bihurtuta - Gipuzkoako Hitza\nGozamena musika bihurtuta\nLos Incansables txarangak iaz bete zituen 50 urte, eta, COVID-19aren eraginez ospakizunak itzalean gelditu ondoren, disko-liburu bat kaleratu berri dute, hainbat istorio, bitxikeria, argazki eta abesti bilduta. 1970etik txarangako partaide da Joaquin Ortega ‘Canario'; Igor Agirre 2016an sartu zen taldean.\n2021, urtarrilak 29 Albisteak, gipuzkoa, Kultura 125\nBoom baten modukoa izan zen hasiera hura”, gogoratu du Joaquin Ortega Canario hernaniarrak (1951). Los Incansables txaranga aipatu, eta derrigor dago azpimarratu beharra Canarioren lana; bera da hasiera-hasieratik taldean jarraitzen duen partaide bakarra. 50 urte igaro dira jada 1970ean Astigarragako Ergobia auzoan bost lagun “ia oharkabean” elkartu zirenetik.\nJose Francisco Esnaola Paotxa, Txomin Castro Sietemesino, Felipe Sagarna Zapa, Jesus Mari Zalakain Pipas eta Canario bera dira txarangaren lehen bost partaideak. “Duela 50 urte ez zegoen txaranga talde itxirik”, gogoratu du Canariok. “Saxofoi jotzaile bat hemen, tronpeta jotzaile bat han, tronboi jotzaile bat beste nonbaiten… Horrela ibiltzen ginen hasieran”. Baina 1970ean, Ergobiako jaiak igaro berritan, elkarrengana ondo samar moldatzen hasita zeudela, eta beti kide berri bila ibili gabe, pentsatu zuten elkarrekin hastea hobe izango zutela.\nPentsatu eta egin. Bonbardino bat, tronboi bat, tronpeta bat, saxofoi bat eta kaxa bat hartu, eta hantxe hasi zen sortzen iaz 50 urte bete zituen txaranga. Pandemia garai betean ia ezerezean gelditu dira Los Incansables txarangako partaideen ospakizun gehienak, baina aspaldiko proiektua gauzatuta, disko-liburu bat kaleratu berri dute txarangaren 1970etik gaur egunera arteko istorio, bitxikeria, argazki eta abestietako batzuk bilduta. Canariok berak lehen pertsonan dauka kontatuta dena —aurretik, zazpi disko dauzka kaleratuta taldeak—.\nBeteranoena da Canario, eta azken urteotako haize freskoa Igor Arrieta (Tolosa, 1993), gaur egun taldean gazteagoak ere badauden arren —2016an sartu zen Los Incansablesen—. “Bederatzi-hamar musikari gara taldean, eta elkarbizitza eskola bat da hau guretzat. Adin desberdineko jendea dago taldean, oso ikuspuntu eta herri desberdinetakoak, hasi Erriberritik eta Tolosaraino”. Agirrek onartu du gazteenek, hasieran, ez dutela jakiten horrelako talde profesional baten atzean zer-nolako lana egoten den. “Izan tratua, kontratazioak, errepertorioa… Canariok berak askotan esaten du 1970ean ‘angulak, txuletak eta ondo pasatu’ izaten zela euren filosofia. Guk angularik ez dugu ikusi, eta txuletarik ere apenas. Beste garai batzuk dira”. Beteranoenak onartu du, hori bai, gazteak “oso maila onarekin” iristen ari direla taldera. “Eta kalitatea ematen du horrek”.\nLehen urteetan, txarangako bost partaideak autoan joaten ziren herriz herri. “Eta, gure instrumentuez gain, bonbo bat eta txapak eramaten genituen. Herri bakoitzean beti egoten zen ezagunen bat, eta haiei esaten genien bonboa eta txapak jotzeko”, zehaztu du Canariok. 1971rako “nahiko egutegi polita” osatu zuten jada. “Gogoan daukat herri guztia etortzen zela gure atzetik, eta ume txikien pare ibiltzen ginela gu; batek abesti bat hasi, besteak beste bat, atzetik hirugarrena… gelditu ere egin gabe ibiltzen ginen”. Hain zuzen ere, Leitzara (Nafarroa) joan ziren batean, bikote bat pasatu zitzaien ondotik eta txarangak zer izen zeukan galdetu zien emakumeak. Lehen urtea zutela eta artean ez zeukatela izenik erantzun zioten. “Eta ‘tira, bada, hurrengo urtean etortzen bazarete, txarangari jarri Los Incansables izena’ esan zigun [nekaezinak]. Inoiz ez omen zuen ikusi eta entzun gurearen antzeko ezer”. Txarangari izena jarrita itzuli ziren Leitzatik etxera.\nUda, “ez sinestekoa”\n“Ez entsegurik eta ez ezer. Eromena izan zen lehen hamar urte haietako erritmoa”, gogoratu du Canariok. “Urte batzuetan, herriz herriz joanda gaude abuztuko 31 egunetan, uztaileko beste 25 bat egunetan eta iraileko beste hogei egunetan. Ez sinestekoa zen”. Hainbesteko joan-etorrirekin entseguetarako denborarik ere ez zuten hartzen taldekideek, baina eurek bidea egin ahala, txaranga gehiago sortzen hasi ziren pixkanaka, eta 1981 inguruan hasi ziren serio entseatzen. “Ordutik, azken 40 urteotan astean behin, behintzat, entseatu dugu, Hernanin hasieran, Txomin Castrok Villabona-Amasan zeukan tailer batean gero, Hernanin egin ditugu azken hamar urteak, eta orain, ziurrenik, Tolosan ariko dira gehiago, bertakoak direlako txarangako kideetako bost”.\nAgirrek ziurtatu du “gogorra” dela txaranga baten erritmoa. “Eta, hain zuzen ere, hori da zailena gazteak erakartzeko, konpromiso handia eskatzen duelako honek”. Festa eta lana uztartzen dituzte egunerokoan. “Gurea ez delako kontzertu bat, jendeak ondo pasatzeko bitarteko bat baizik. Inguruan daudenek ondo pasatu dezaten nahi dugu guk, lanean ari garela ahaztu gabe. Kalea eta festa dira gure lantokia”. Hori bai, kide gehienek uztartu egin behar izaten dute txarangako lana eta euren eguneroko lana. “Baina alde horretatik ere txarangan jarraitzea bermatuko digun lanposturen bat izateko apustua eginda daukagu”.\nHernaniarrak sortu eta moldatu izan ditu abestirik gehienak. “Herri musika, kalejirak, jotak, arin-arinak, musika mexikarra, saltsa, cumbia, swing pot-pourria, rock-and-rolla… Denetik pixka bat”. Baina hernaniarrari ez zaio ari gustatzen azkenaldian, “bereziki Iruñean”, gailentzen ari den reggaeton giroa. “Errazenera jotzen ari dira txarangak”. Agirrek uste du, ordea, “gaur egun jendeak eskatzen duenera egokitzen” asmatu beharra daukatela. “Taldeak daukan berezko izaera hori galdu gabe, noski”.\nIazkoa zuen Canariok 50. urtea txarangan, eta omenaldi giroan zeukan asmoa taldea uzteko. “Baina koronabirusarekin ez dakit zer gertatuko den. Kaleko animazioa noraezean gelditu da: danborrada, inauteriak… dena bertan behera gelditu da”. Agirrek gogoratu du iazko Tolosako inauteriak “salbatu” zituztela, nolabait. “Baina zaila da egoera. Ostalaritza aipatzen da beti, baina beste lan jardun garrantzitsu bat dago udako jaien bueltan; teknikariak, musikariak… 2020an galdu egin da dena, eta 2021ean ez dakigu zer gertatuko den”.\nBitxikerien zakua ondo beteta daukate taldean. “Herri batera iritsi, eta orduan konturatu izan gara tronpeta, tronboia edo bonbardinoa etxean ahaztuta joan ginela”, gogoratu du Canariok. “Edo hasiberria zen taldekide bati behin danborrada hamaiketan hasten zela esan genion, eta han agertu zen 11:00etan; 23:00etan zen, ordea”. Los Incansableseko kideek betidanik oso gustukoa izan dute Euskal Herriko Itzulia ere. “Eta bertan izan ginen 1976tik 2000ra. Luis Ocaña, Txomin Perurena, Laurent Jalabert, Claudio Chiappucci, Miguel Indurain… denekin ibili izan gara; baita Euskadiko Sei Orduetan ere”.\nCanariori lekukoa hartuta, “Frantziako herri batean hainbat fanfarrerekin gertatutakoa” ekarri du gogora Agirrek. “Los Incansables eta beste hiru banda zeuden”. Aurkezpen doinu bat jo beharra zeukan bakoitzak. “Eta, bat-batean, Los Incansables abestia jo zuen Frantziako banda batek, Canariok bere garaian sortutakoa”. Agirrek azaldu du Canariok berak Altsasuko (Nafarroa) peña bati egindako abestia jo zuela beste talde batek. “Eta Belgikako taldeak El Zapa jo zuen, Zaparen omenez sortutako abestia [Batallon Vasco Españolek hil zuen txarangaren sortzaileetako bat izan zena]. Bitxia izan zen”.\nTxarangaren sortzaileak onartu du “oso gustagarria” dela jendea inguruan ondo pasatzen ari dela ikustea. “Denbora azkar pasatzen da horrelakoetan, eta oso berezia izaten da sentsazio hori”. Lana izanik ere, etxean babesa jaso izan du beti Canariok. “Musikariz inguratuta nagoelako, azken batean”. Ainara eta Joana Ortega ditu alabak. “Eta piano irakaslea da nire emaztea. Gure etxean, zorionez, badakite zein den errealitatea”.\n50 urteko ibilbidean ia 60 musikari igaro dira Los Incansables txarangatik, eta oraindik ez da izan emakumezko parte hartzailerik. “Baina ez da izan utzi ez diegulako”, argitu du taldeko beteranoenak. “Jo izan dugu emakumeekin, baina ez taldeko kide gisa. Alde horretatik, emakumezkorik ez zaigu aurkeztu izan inoiz”.


Goiko gorputz-adarrak ditugu lantresna nagusiak | Revista\nSorbalda minbera : Goiko gorputz-adarrak ditugu lantresna nagusiak\nGorputz-atal guztiak dira garrantzitsuak, baina goiko gorputz-adarrak (beso eta eskuak) ditugu lantresna nagusi eta horiek ondo izatea funtsezkoa da eguneroko bizitzako ekintzarik ohikoenetan.\nUkondo eta eskumuturrean arraroa da degenerazio edo hanturazko gaitzik izatea, baina sorbaldan sarritan izaten dira horrelakoak. Norabide guztietako mugikortasun handia duen artikulazioa da sorbalda, artikulazioen artean kontaktu txikia izan arren kapsula batez indartua eta inguruan giharre eta tendoi ugari dituena; besoa eta besaurrea mugiarazteaz gain, indartu eta babestu egiten du. Sorbalda minberaren koadro klinikoak mina eta sorbaldaren mugikortasuna mugaturik izatea ditu ezaugarri. Gero eta kontsulta gehiago eragiten ditu arazo honek: biztanlegoaren %4 – %7 inguruk du gaur egun arazo hau, gizonezkoetan batez ere. Gaitzaren hasiera maltzurra eta geldoa izaten da: mugimendu jakin batzuen ondoren edo gauez hasten da mina. Hasieran txikia izaten da sarritan, eta ez zaio garrantzirik ematen, baina gerora areagotu egiten da edo nabarmen mugatzen da besoaren mugikortasuna.\nMina den lekuan, ilar izoztuen poltsa\nHainbat arrazoik eragin dezake sorbalda minberaren gaitza (hezur, muskulu eta tendoien egitura ugari baitugu) baina sarrien gertatzen direnak bizkarrezurraren gainaldeko giharrearen muskuluaren lesioa, bizepsa-ren zati luzeko tendinitisa eta sindrome subakromiala dira. Bizkarrezurraren gainaldeko tendoiak, azpikoak eta tendoi biribil txikiak birakarien zorroa izenekoa osatzen dute: artikulazioa babesten duen egituretako bat, sarri lesionatzen dena, alegia. Besoa sorbaldatik gora jasotzen denean, tendoiz osatutako egitura horrek goraxeago dagoen akromionaren beheko ertza ukitzen du eta inflamazioak, urratuak eta hausturak sortzen ditu. Igerilariek eta lanean besoak sorbaldaren gainetik erabili behar izaten dituztenek, sarri izaten dute lesio mota hau. Besoa jasotzeko ahalegina egiten denean sortzen da mina.\nGauez, lotarako jarrera erosorik hartu ezina eragiten du minak. Sorbaldatik gora jaso ezean, normal erabili ahal izaten da besoa. Gaitzaren diagnostikoa erraza da, baina tratamenduak arazoak sor ditzake. Atsedena da gauzarik garrantzitsuena: aste bat edo bian atsedena eman beharko diogu artikulazioari eta leku minberan izotza jarri, egunean bi aldiz. Hotza jartzeko modu egoki bat ilar izoztuen poltsa erabil daiteke, oso ondo moldatzen baita sorbaldaren egiturara; erabili eta gero, izozkailuan sartzen da berriro, hurrengorako. Mina etengabea eta gogaikarria bada, ahotiko antiinflamatorioak har daitezke bi edo hiru astez. Tratamendu horren ondoren koadroa aldatzen ez bada, kortikoide-infiltrazioekin egin daiteke aproba, baina besterik ezean eta adituen aholkuarekin, tendoia infiltratzeko arriskua baitago.\nBizkarrezur gainaldekoaren tendinitis hauxe da 15 eta 35 urte bitartekoen artean (baita 50 urte artekoetan ere) sorbaldako mina eragiten duen arrazoi nagusia. Adin horretatik gorakoetan, berriz, sindrome subakromiala izaten da gehienetan minaren jatorria.\nBeste gaitz mota bat\nSindrome subakromiala oso erlazionaturik dago birakarien zorroarekin eta supraespinosoko tendinitisarekin. Poltsa subakromiala birakarien zorroaren eta akromioiaren artean dagoela, bigunkari- eta labainkari-funtzioa betetzen du; inflamazioa gertatzen bada, handitu egiten da eta tendoientzat ez da lekurik izaten. Gainera, poltsa seroso bat handitzea oso mingarria izaten da. Sorbaldaren goiko partean izaten da mina eta besoa gorputzari lotuta jarri eta beste besoarekin eutsiz, arindu egiten da. Akromioaren ertza eskuekin ukitzean ere min handia sentitzen da. Lesio hau sarritan gertatzen da tenis eta padel jokalarien artean, baita pisu eta txabalina jaurtitzaileen artean eta baita goiko gorputz-adarrekin neke handiko lanak egiten dituzten langileen artean ere. Lesio honen tratamendua atsedena eta hotza jartzea da. Ez da berorik jarri behar, mina areagotu egingo bailitzateke. Infiltrazio lokala ere eraginkorra izaten da. Mina pasatakoan, besoekin ariketa pendularrak egiten hastea komeni izaten da.\nOhiko beste arrazoi bat\nBizepsaren zati luzeko tendinitisa da sorbalda minberaren beste arrazoietako bat. Tendoi hori hezur eta zuntzez osatutako tunel batetik pasatzen da eta horrek igurzketak sor ditzake eta tendinitisa ondorioz. Sintoma nagusia sorbaldaren aurreko aldeko mina izaten da eta jaurtitzaileen artean gertatu ohi da batez ere. Tratamendua beste tendinitis batzuen berbera da: atsedena eta hotza. Orain arte aipatu ditugun gaitzak aktibitatearen gehiegiak edo gainezkako kargak eraginak baziren, kapsulitis itsaskorra deitua, “sorbalda izoztua”, guztiz bestela gertatzen da: mugimendurik ezak eta larregiko atsedenak eragiten du. Hori dela eta, sorbaldako gaitzetan, minaldirik gogorrena pasatakoan sorbalda mugitzea gomendatzen da, kapsula sarri mugitu ezean hormen artean zuntz-itsaspenak gertatzeko joera izaten baita. Sorbalda minbera denean, mugitu gabe edukitzeko joera izaten dugu, mugimenduak min handia sortzen baitu, baina itsaspenak gerta daitezke eta mugimendua gero eta nekezagoa izatea.\nGurpil zoro hori lehenbait lehen eten beharra dago. Itsaspenik izan ez dadin, besoari mugimendu pendularrak eragitea da onena. Prebentzioa oinarrizkoa izaten da eta prebentziorik onena sorbalda mugitzea da. Sorbalda izoztuaren sintomak oso tipikoak dira: besoa edozein norabidetan mugitu ezina izaten da ezagunena. Besoa edozein norabidetan luzatu ezin horrek ematen digu lesioaren berri, izan ere deskribatu ditugun beste gaitzetan mugimendua norabideren batean izaten da mugatuta, baina ez guztietan. Orraztea, jaka janztea, bularretakoa bizkarrean lotzea eta sorbaldaren mugimendu guztiak egitea ezinezko zaigula ikusiko dugu. Sorbalda izoztuarentzako tratamendurik eraginkorrena mugimendua da, eguneroko lanak egiteko erabiltzen saiatzea eta ariketa-sorta bat egitea; batzuetan ez da erraza minari aurre egitea, baina saiatu beharra dago. Ariketak prebentziorakoak eta terapeutikoak dira. Errazak dira eta tresna berezien beharrik gabe etxean bertan egin daitezke. Egunero egitea komeni da, presarik gabe, emeki-emeki; ariketa bakoitza bost aldiz egin behar da eta astero maiztasuna gehitu, gehienez ere 25era iritsi arte.


X. Koben Eguna\n2019ko martxoaren 24an, LURPEA taldearen ekimenez, Kobazuloen X. eguneko ospakizunek bisita berezi, erakustaldi, zozketak eta deskontuak izango dituzte\nArrikrutz-Oñatiko kobak, Ekainberrik, Isturitz-Oxozelhaya kobak, Mendukiloko kobak, Pozalaguako kobak, Sarako Leizeak, Sorginen Kobak (Zugarramurdi) eta Urdazubiko leizeak osatzen dute 2008an sortutako “Lurpea” elkartea. Helburu argia dute denek, lurpeko bisitariari “seigarren kontinentea” deskubritzeko aukera ematea, hurbil izan arren hain ezezagun zaizkigun baliabide hauek ezagutzeko aukera eskainiz. Beste ekintza batzuen artean, taldeak www.lurpea.eus webgunea jarri zuen martxan eta bertan jaso daiteke kobazulo guztien informazioa.\nBalio historiko zein natural handiko leku hauetan, gizakiaren iraganaren arrasto garrantzitsuak mantendu dira, eta zenbait kasutan, berauen hormak oraindik kondaira eta mitoei loturiko errito herrikoiez hitz egiten digute.\nKobazuloen egunerako, aipatutako leizeek ekintza desberdinak antolatu dituzte. Kobazuloen egunean sarrerek %50eko deskontua izango dute eta bisitariek Nafarroan) dagoen “Haitz-Etxea” nekazalturismoan gau baterako logela erabiltzeko aukera* eta kobazulo parte-hartzaile guztietan sartzeko hamar bono eta produktu saski baten zozketan parte hartuko dute.\n*Gaua bat denboraldi bajuan


Koronabirusa gainditzeko adore-mezuak – Bihotz Gaztea Ikastola\nKoronabirusa gainditzeko adore-mezuak\nGurutzetako Ospitaleko langileek bidalitako mezuaren arabera, herritarrei dei egin diete koronelabirusaren aurka borrokatzen ari diren osasun-langileei eta gaixoei laguntzeko gutunak idatz ditzaten, Derrigorrezko Bigarren Hezkuntzako ikasle talde batek deialdiari bere aletxoa ematea erabaki du.\nHelburua argia zen: koronabirusak isolatutako pazienteei laguntzea gaixotasun horrek sortzen duen bakardadea eta larritasuna murrizten, eta egunero gudukatzen ari diren osasun-langile guztiei, etxetik birusa gainditzeko maitasuna eta indarra bidaltzea.\nGaixoei eta osasun-langileei zuzendutako 30 bat laguntza-gutun bidali dira ospitalera. Hemen horietako batzuk irakur ditzakezue eta, ikusi baita, egileen aurpegiak ere.\nMila esker, talde. Ziur gaude zuen mezuak oso lagungarriak izan direla.\n4. erronka #EtxeanGeratzenNaiz →← 3. erronka #EtxeanGeratzenNaiz


Certaldo, Toskana (Italia)\n1375eko abenduaren 21a\n4 Toskanerazko literatura-lanak\n5 Jakintza-arloko idazlanak\n6 Il Decamerone\nDirudienez, sasikoa zen; 1313an jaio zen Certaldon, eta Florentzian eman zuen haurtzaroa. 1327an, Giovanniren aita, merkataria, Napolin jarri zen bizitzen. Han, merkataritzan aritu zen Giovanni, gizarte-harremanez jositako bizitza zeraman bitartean, eta hala ezagutu zuen Maria d'Aquino (Fiammetta), Roberto Anjouko erregearen sasiko alaba. Ez da ahaztu behar Boccaccioren obretako pertsonaietako bat dela Fiammetta, nahiz eta haren irudia zehaztasun handirik gabe ematen den, hartaraino, non, zalantzan jarri baita benetako pertsona bat edo senhal bat (senhal: Poesia proventzalean, trobadoreak dama maiteari edo bertsoak eskaintzen zizkionari ematen zion izen fikziozkoa)ote zen. Napolin, zuzenbide kanonikoa ikasten hasi zen, eta lau obra txiki idatzi zituen.\n1340an, Florentziara itzuli zen bizitzera.\nHiru gertaera nabarmentzekoak dira Boccaccioren Florentziako egonalditik: • 1348ko Izurri Beltza, esparru horretan kokatuko baitzen Il Decamerone. • Petrarcarekiko adiskidantza, Boccaccioren orientazio prehumanistaren jatorria; • Jarrera-aldaketa garrantzizko bat bizitzaren aurrean, zeinak Il Corbaccio idaztera eta, horrekin batera, sorkuntza-lanak baztertzera eta mitologia edo dantismoaren gisako gai jasoak tratatzera eramango baitzuen.\nUrte horietakoak dira, orobat, zenbait jaun eta aita santuren artean egin zituen bitartekaritza diplomatikoak (Mendebaldeko zisma 1375ean amaitu zen, ordurako Boccaccio hilda zela).\nBoccaccioren nortasuna [aldatu]\nBoccaccioren heziketa autodidakta izan zen oinarrian. Lehen ikasketek lorratz ahula utzi zioten, baina gero kultura zabala -eta gai batzuetan sakona- osatzen jakin izan zuen, nahiz eta hutsune nabarmenak izan: Erdi Aroan asko bezala, biziki interesatu zen astrologiaz; klasikoak ongi ezagutu zituen -latinoak batez ere, baina, denborarekin, grekoak ere irakurri zituen-; et batez ere, literatura erromaniko «modernoa» onartu zuen, eta horrek bultzatu zuen herritarren hizkera eta «estrofismoa» imitatzera (adibidez, zortzikoak erabiliz). Hori guztia frogatzera dator Danteren eta Petrarcaren lanei zien miresmena eta eman zien zabalkundea.\nBoccaccioren pentsaera eklektikoa da.\nPolitikan ez zuen aukerarik egin aita santuaren eta inperioaren artean; italiarra izan zen, baina toki jakin batera lotu gabe. Erlijioari dagokionez, fededuna zen, baina ez zen erlijioaz biziro kezkatzen, eta praktikotasunez ebatzi zituen moralaren arazoak. Estetikaren alorrean, poesiaren aldezle sutsua izan zen (berdin latinez edota herri-hizkeran egina izan), anima mundi edo munduaren arimatzat baitzeukan; nahiz eta teoriaz Erdi Aroko arauaren jarraitzailea zen, bere garaikoei zien miresmenak bultzatuta, teoria horiek alde batera utzi zituen eta, gaztetan ustel ateratako ahaleginen ondoren, ez zen ez alegorikoa, ez erabilgarria eta ez doktrinala izaten saiatu.\nLaburbilduz, Boccaccio Erdi Aroko eta humanista (edo prehumanista) izan zen, aldi berean. Bi nortasun izan zituen, bata, artistikoa, gaur egun kontuan hartzen den bakarra, eta bestea jakintsu gisa izan zuena, bere garaian eta ondorengo mendeetan izan zuen ospearen eta arrakastaren arrazoi nagusi izan zena.\nBoccaccioren estatua Florentzian, Uffizi eraikinaren kanpoaldean\nBoccaccioren obra [aldatu]\nBoccaccioren jarduerak bi alde oso argi izan zituen, bi aldi definituren ezaugarri izan zirenak: 1345 artekoa bata, eta urte hartaz geroztikoa bestea. Sorkuntza artistikoen aldia izan zen lehenengoa, eta jakintza arloko kezkena bigarrena. Lehenengoak baliagarri dira literaturarako; bigarrenak, berriz, kulturaren edo ideien mundurako; estreinakoak toscaneraz idatzi zituen, eta bigarren aldikoak latinez, Danteri buruzkoak salbuetsita.\nToskanerazko literatura-lanak [aldatu]\nBoccacciok toscaneraz idatzi zituen literatura-lanak artea dira, sorkuntza, fantasia. Amodioa du gai nagusi, maitasunak betetzen baitzuen Giovanniren ordu arteko bizitza eta esperientzia, hala teorian nola praktikan, eta ez amodio platonikoa, baizik eta guztiz gizatiarra, haragiaren errealitatean oinarritzen zena, gorputza eta arima hartzen zituena; adimena akuilatzen zuena, desiratzen zen xedea erdietsi ahal izateko, horrek, askotan, drama edo tragedia-girora eramaten bazuen ere.\nBoccaccioren lanak bi talde handitan sailkatzen dira, olerkiak (mitologikoa: Caccia di Diana; zaldunena: Filostrato; epikoa : Teseida; alegorikoa: Amorosa visione; pastorala: Ninfale fiolesano) eta eleberriak (abenturazkoak: Filocolo; pastoral alegorikoa: Ninfale d Ameto; «autobiografikoa»: Elegia di Madonna Fiammetta), ia txandaka idatziak. Kronologia-ordenan irakurriz gero, antzematen da «perfekziobidearen» bila ibili zela (zalantzak, aurrerakadak, atzerakadak eta tupusteko aldaketak tartean zirela), gune sendoena bilatzen zuela bai forman eta bai edukian. Batzuetan, autobiografia nagusitzen zen (edo sasiautobiografia), besteetan erretorika; neurtitzez eta prosaz baliatzen zen; batzuetan, «latindu» egiten zuen hizkera, besteetan herritartu; nahiak eta grinak adierazten zituen beti, eta munduko gaiak tratatzen zituen harik eta (oharkabean, beharbada) irakurle burgesarentzat egokitzen zituen arte. Horrek guztiak Il Decamerone-ko prosan jo zuen gailurra.\nJakintza-arloko idazlanak [aldatu]\n1354. urteaz geroztik, Il Decamerone eta Il Corbaccio idatzi eta gero, herri-hizkeran eta amodioaren gainean idatzitako bere lan guztiak erdeinatu edo arbuiatu egin zituen; erdeinua, ordea, itxura hutsezkoa zen, garai hartan kopiatu baitzuen kodize oso bat, bere eskuz, Il Decamerone-tik. Hala ere, data hartatik aurrera, prosa hutsean idatzi zuen eta gaiok landu zituen: alegia klasikoen berrinterpretazioak, egia kristauen moral alegorikoaren ikuspegitik (De genealogiis deorum gentilium); antzinako literaturako toponimoen entziklopedia edo zerrenda alfabetiko bat (De montibus, silvis, fontibus, lacubus, etab.) ; pertsonaia handien biografiak edo bizitzako pasadizoak (De casibus virorum illustrium); eta baita emakume ospetsuenak ere (De mulieribus claris). Boccaccioren bizitzaren azkenaldera, Danteri zion miresmena izan zen idaztera bultzatu zuen arrazoi nagusia: haren biografia espiritual bat idatzi zuen (Trattatello in laude di Dante) eta baita haren obraren iruzkin bat ere (Esposizioni sopra la Commedia di Dante). Hain zuzen ere, Boccaccio izan zen Danteren Comedia «jainkotar» deklaratu zuen lehena, nahiz eta izenlagun hori azalpenean erabili zuen, eta ez izenburuan. Esan behar da, hala ere, aho batez eta betiko onartu zela Boccaccioren iradokizuna.\nIl Decamerone [aldatu]\nSakontzeko, irakurri: Dekamerona\nIl Decamerone ez da Boccaccioren obra bakarra, baina bai ezagunena, bikainena eta interesgarriena. Izugarrizko garrantzia izan du literaturan, bai Italiakoan eta bai gainerako guztietan. Obraren izenburua -«hamar egunak» esan nahi du- Kreazioaren sei egunak gaitzat harturik Erdi Aroan idatzitako tratatuetatik dator (jatorri berbera izan zuten beste hainbatek ere, Margarita Nafarroakoaren Heptameron izenekoak, esate baterako). Prosagatik, ekintzaren esparruagatik, eta tratatzen diren gaiengatik da ospetsua, baina, batez ere, gaien gordinkeriagatik .\nAmodio gaietara etorrita, Boccacciok ez du lizunkerian atsegin hartzen (jende guztiak horixe ikusten badu ere), baizik eta pertsonaren senen eta sentimenduen jokoa deskribatu nahi du: berak izandako esperientzia pertsonala arrazoiaren galbahetik iragazten saiatzen da.\nAdimenaren gurtza, berriz, ez da gurtza abstraktua; aldiz, guztiz gizatiarra da. Gaizkilearen maltzurkeriatik hasi eta zaldunaren duintasunean adierazten deneraino. Tentela eta «axkar» lotsagabea batera azaltzen dira, eta ia beti lotsagabeak irabazten du.\nHiru izan dira Il Decamerone-ren arrakastaren arrazoi nagusiak : prosa, gaiak eta esparrua. Prosak Italia soilik txunditu zuen, gaiek eta esparruak mundu guztia.\nItalian irakurle, miresle eta imitatzaile asko izan ditu. Italiatik kanpo ere luzea da imitatzaileen zerrenda, baina, beharbada, Chauceren ipuinetan eta Shakespeare-ren obra batzuetan antzematen zaie gehien Boccaccioren eraginaren aztarnei.\nEnte Nazionale Giovanni Boccaccio elkartearen webgunea (Italieraz)\n"http://eu.wikipedia.org/w/index.php?title=Giovanni_Boccaccio&oldid=3648367"(e)tik eskuratuta\tKategoriak: Italierazko idazleak1313ko jaiotzak1375eko heriotzakLiteratura erotikoaEzkutuko kategoria: Lur entziklopedietatik osatu diren artikuluak\tNabigazio menua\nOrrialdearen azken aldaketa: 22:59, 9 martxoa 2013.


"Plazaratzen ditudan liburuak aktibismorako bide dira niretzat" - Diario de Noticias de Navarra\nAsisko Urmeneta ilustratzailea\n"Plazaratzen ditudan liburuak aktibismorako bide dira niretzat"\nAsisko Urmenetak (Iruñea, 1965) umorea izan du ardatz eta oinarri. Umore serioa, hori bai, herri egiten gaituzten gaiak izaten baititu mintzagai eta aldarri.\nmiren mindegia 22.12.2019 | 06:15\nAsisko Urmeneta, astearte arratsaldean Iruñean eskaini zuen hitzaldi batean. Iban Aguinaga\nAsisko Urmeneta, astearte arratsaldean Iruñean eskaini zuen hitzaldi batean.\niruñea - Erraza suertatzen da Asisko Urmenetarekin solas egitea. Ez da harritzekoa jendez inguratuta ikustea noiznahi, eskuzabala baita elkarrizketan, gaiei ertzak bila-tzen dizkion horietakoa. Kultura eta politika, herria eta hizkuntza aisa uztartzen ditu bere diskurtsoan, umore garratzarekin josita. Zerbait baldin badu, hori diskurtsoa baita, betiere osatua eta argudioetan sustraitua. Ikasten duena ekarpen moduan itzultzen dio jendarteari bere lanen bitartez. Horren adibide da berriki Euskadi Saria jaso duen Aztihitza eleberri grafikoa.\nEuskadi Saria ez da edonolako gauza. Nola daramazu hain onarpen nabarmena jaso izana?\n-Batetik, Xahoren mintzoarekiko justizia poetiko bezala atzematen dut saria, eta pozgarria iruditzen zait alde horretatik. Gainera, argitaletxe independente batean eta modu kolektiboan eratu den proiektua izan da, eta niretzako saririk handiena hori da. Egolatriarentzat eta diru-sariari dagokionez ere ongi etortzen da, baina justizia poetikoagatik eskertzen dut batez ere.\nDurangoko Azokan buru-belarri ikusi zintugun liburu aleak sina-tzen eta irakurleekin hartu-emanean. Zer nolako feedback-a iritsi zitzaizun hauen aldetik?\n-Hasteko, Durangon ikerketa oso azientifiko bat egiteko aukera izan nuen. Jendeari galdetu nion Xaho ezagutzen zuen edo ez: adin batetik gorako jendeak, gutxi edo aski, denek ezagutzen dute. Baina adin batetik beheiti, %98k ez du ezagu-tzen. Zerbait oso gaizki egiten ari gara, bai ikastoletan baita etxeetan ere, transmisiorik ez bada Xaho bezalako figura baten inguruan. Kezkagarria da. Hori da nire ikerketa azientifikoaren ondorio nagusia.\nUkaturiko herri batek erreferen-tziak berreskuratzea oinarrizko-tzat du? Edo erreferentzia horiek zerotik sortu behar dira, akaso?\n-Nik uste, izan, badirela. Gertatzen dena da gordeak edo kriminalizatuak izan direla, edo ez ditugula ezagutzen. Xahoren inguruan dauden iritzi batzuk, erdi esoterikoa zela diotenak adibidez, erakusten dute konplexuz betetako herri bat garela eta autoestimua falta dugula. Badirudi ez diogula gure buruari baimentzen heroi nazionalik izaten ere. Beti aterako diogu itzala proposa-tzen den edonori. Aipatzen badugu Zumalakarregi, jeneral militar eskuindarra dela errango dugu; Jon Mirande, bortxaketaren aldeko apologia egin zuela, filofatxista bat izan zela errango dugu. Telesforo Monzon, burgesa. Herri bakoitzak baditu bere erreferenteak eta bere erraldoiak, gu ez gara paleolitikotik hasiko asmatzen beti. Izan dira erraldoi batzuk, eta horietako bat izan zen Xaho.\nXaho bere garaiari aurrea hartu zion pertsonaia horietako bat zen, ezta?\n-Bere merezimendu handienetako bat, gure herria nazioartearekin lotu zuela izan zen. Hori ikaragarria da. Kontziente eta inkontzienteki, momentu horretan Europan ematen ari zen iraultza erromantikoarekin lotu zuen gure herria. Grezia momentu hartan independizatu zen; Belgika Frantzia eta Holandaren artean eratu zuten estatu artifizial gisa; Italian, Alemanian, Polonian jada ez ziren mugimendu nazionalak existituko batasuna eta burujabetza berreskuratu arte... Xahok lotura hori egiten du. Euskaldun erromantiko bakarra dela erraten da, Erromantizismo garai betean bere teoriak garatu zituena. Euskal Herrian denboraz kanpoko erromantikoak baditugu, baina berari Erromantizismoaren epizentroan, Parisen egotea egokitu zitzaion garai horretan. Alde horretatik, zubi-lana egin zuen gure herria eta kulturaren eta Europaren artean, eta hori ikaragarria da.\nZer nabarmenduko zenuke bere ibilbideaz edo bere izaeraz?\n-Jende izugarri ilustratua zen, asko irakurtzen zuen txikitatik. Amamaren etxean bizi izan zen, Maulen, Allande Oihenart abokatua zenaren etxean, eta haren liburuetatik asko irakurri zuen. Oso jende jantzia zen, Euskal Herriko liderren artean ilustratuenetako bat. Kausa zuzenen aldekoa zen, bizia eman zuen, adibidez, euskaldunon gramatika nazionalaren beharraren alde. Emakumezkoen elitearen zirkulu literarioetan ibili zen. Etorodoxoa eta ezohikoa izan zen. Politikoki, ideologoa, errepublikaren aldekoa, erradikala, independetista, antiklerikala... Hala ere, eta hori uste dut bere bertuteetako bat izan zela, jakin izan zuen politikoki berarekin zerikusirik ez zuen jendearekin lan egiten.\nGaur egun ere, beraz, politikari ona izanen zen...\n-Ikaragarria. Ezinbestekoa. Berak erraten duelarik "Biba independen-tzia, biba errepublika, biba Euskal Herria!", hori, niretzat, egunero etxetik ateratzeko beharrezko oinarri bat da. Hortik beheiti, deus ez onartu.\nEta gainera, feminista.\n-Eta gainera feminista, bai. Norbaitek horren dudarik badu, aski du sartzea Frantziako Liburutegi Nazionaleko artxiboan eta hor ikusiko du XIX. mendearen lehenbiziko erdian zer nolako mintzoak zituen, egiazki emakumezkoen aldekoak. Artikuluak eta artikuluak argitaratu zituen bai Elizako bai Frantziako legea salatzen. Bere liburuetan ere emakumezkoen presentzia izugarri nabarmena da. Aitzindari bat izan zen.\nAztihitza, Eusklabo alaiak, Gartxot... Gure herriaren historiatik edaten duen egilea zarela erran daiteke?\n-Bai, nola erran, miseriatik gauza positiboak atera behar direla uste dut. Herri honetan dena daukagu egiteko, hainbeste bide desegiteko eta hainbeste desikasteko, gure burua ispilu aurrean ezagutu arte. Edozein gauza eginda ere, ongi etorria dela uste dut. Pribilegio hori badaukagu. Alde horretatik, pribilegiatua sentitzen naiz Xaho bezalako pertsonaia bat ekar-tzeagatik. Edozein estatutan, horrelako pertsonaia batek bere monumentuak izanen lituzke plazetan, kaleei bere izena jarriko litzaizkioke. Baina egun, Baionan, Piers karrikatik pasatu zaitezke: Frantziako hiltzaile handienetako bat. Horrelako adibide ugari ditugu gure herrian. Ez-normaltasun horretan bizitzera ohituta gaude eta argi dago euskal kurrikuluma ez dugula sekula osatuko herri librea ez garen bitartean.\nDena dago egiteko, beraz.\n-Bai, dena. Arturo Campionen lana edo Xaho bera berreskuratzea, nire-tzat, terapia bat da, nire burua ispilu horretan ezagutzen hasten bainaiz; eta aldi berean uste dut dela bide bat izugarri oparoa kultura elikatzeko. Pentsa Estatu Batuetan armadak zenbat film finantzatu dituen, guzti hori iruditeria nazionala indartzeko... Guk deus ez dugu eta, oraingoz, ditugun ahalmenak eta baliabideak horretara bideratu behar ditugula uste dut.\nNabarralderen eskutik plazaratu berri duzun azken komikiak ere ekarpena egiten dio memoria historikoaren berreskurapen horri, ezta? Zer kontatzen du 1620, Nafarroa Beheregaina-k?\n-Durangoko Azokan beste ikerketatxo bat egiteko baliatu nuen azken komiki hori ere. Hurbiltzen zen jendeari galdetu nion: Nafarroari noiz kendu zioten independentzia?\nKendu, eta ez galdu.\n-Beti erabiltzen dugu "galdu" hitza eta ez da hala. Erronkarin ez zen euskara "galdu", euskaraz hitz egiteko eskubidea kendu egin zioten Erronkariri. Independentziarekin berdin gertatzen da. Galdu, boligrafo bat galtzen da, ez independentzia. Estatu batek bere mekanismo guztiak martxan jartzen baditu migrazioa dela, armada dela, eskola dela, beste herri bat asimilatzeko, hor ez da ezer galtzen. Hor, kendu egiten zaio herri horri bere independentzia modu kontziente batez. Kontutan hartuta, gainera, horren kontrako erresisten-tzia bat ere sortzen dela, gainera. Herri honetan, dena kenduta, geldi-tzen zaigun gauza bakarra hizkuntza da. Hizkuntza honi lotzen gara baina, botererik gabe, beti izanen gara "supremazistak" edo "inposatzaileak" eta, berriz, boteretik ezartzen den politika linguistikoa naturaltzat joko da. Chivitek erraten zuena: "Buñuelen euskara inposatzea Nafarroa ezezagutzea da". Ah, eta Luzaiden, Amaiurren, Errantzun edo Arbizun espainola inposatzea zer da, oxigenoa bezala? Onurak ekartzen ditu delako elebitasunak? Zenbat daukagun desikasteko...\n-Harira itzuliz, noiz kendu zioten Nafarroari independentzia? Jende gehienak, 1512 erraten du. Hori dugu txertatua buruan nahi gabe, ahazturik manera inkontziente batez eta politika oso eraginkor baten ondorioz, beste mende batez iraun zuela oraindik Nafarroa subiranoak. Gainera, munduari adibidea eman zion garai bat izan zen. Euskararen alde egon zen politika bat egin zen, bazen irekidura bat Europarantz. Nafarroa aitzindariena izan zen horretan, Sorbonako pentsalariak aterpetu zituen, libertinoak eta humanistak zirela erraten da. Estetikoki ere hala izan zen, eta hori ez onartzen huts egiten dugu, gure kalterako da. Bide ikaragarri joria daukagu mende honetan.\nZertan oinarritzen da komiki honetako kontakizuna, zehazki?\n-Hiru urritan gertatutako hiru gertakari historiko berreskuratzen ditut. Lehenbizikoa, 1527an espainolak beste aldetik erretiratu eta Baxe Nafarroa bere gain utzi zutenekoa. Estatua bertan berreratu zen. Aipatzen dudan bigarren urrian, Frantziako erregeak eta kontseiluak Nafarroa ez zela independentea izango, baizik eta Fran-tziari lotuko zela erabaki zutenekoa da. Momentu horretan, erresisten-tzia aktibo bat egin zuten nafar politikariek: armen bidez ez zen posible baina bai politikoki, erakundeen bitartez. Nafarroako Parlamentuko presidenteak liburu bat idatzi zuen, argumentario luze eta zabal bat ematen, errateko hori ez zela ez naturala, ez desiragarria, ez legala, eta Nafarroak ez zuela sekula halakorik onartuko. Hain diskurtso beharrezkoa da guretzat... Baina ezezaguna da eta baztertua izan da: Lostau izeneko presidente horren liburua ez du inork ezagutzen, eta ikuspegi nazional izugarria ematen digu. Hirugarren urria, Frantziako Iraultzan kokatzen da: nahiz eta nafartarrek iraun erresistentzian, 1790eko urriaren 12an Nafarroa legez kanpo bahitua izan zenekoa.\nGuzti honetaz irakurketa eguneratu bat egin daiteke?\n-Irakurketa aktuala eta polita dauka, bai. Nafarroako historia armen bidez inposaturiko egoera baten isla da, eta erresistentzia beti egon dela erakusten digu. Gure herria ukatua izan da eta ilegalki ukatua gainera, ez dugu horretan parte hartu. Posizionamendu politiko eta kulturalerandako sekulako garrantzia dauka guzti honek.\nArgitaratzen dituzun lanek zenbat daukate aldarrikatzailetik?\nPlazaratzen ditudan liburuak beti hartzen ditut aktibismorako bide bezala. Nik ez ditut ikusten apalategian goxoki egoteko. Orain jendeak Aztihitza erosi du Euskadi Saria irabazi duelako eta ongi, baina nik beste bizi bat ikusten diot liburukiari. Beste bizi hori, bai Eusklabo Alaiak-ekin baita Aztihitza-rekin ere, herriz herri ibiltzean oinarrituko da datorren urtean ere. 1620 komikiari ere bizi harroa ikusten diot.\nCarlos Salvador, vapuleado en las redes por un tuit sobre los hijos de Iglesias\nLos 30 participantes en campamento Valle de Egüés dan negativo en covid-19


Joan Paulo I.a - Wikipedia, entziklopedia askea.\n263. Aita santu\n1978ko abuztuaren 26a - 1978ko irailaren 28a\n← Paulo VI.a - Joan Paulo II.a →\n1973ko martxoaren 5a -\n1958ko abenduaren 27a -\n1958ko abenduaren 15a - 1969\n← Giuseppe Carraro (en) - Antonio Cunial (en) →\nElizbarrutia: Roman Catholic Diocese of Vittorio Veneto (en)\nCanale d'Agordo, 1912ko urriaren 17a\nItaliako Erresuma (1912ko urriaren 17a - 1946ko ekainaren 18a)\nItalia (1946ko ekainaren 18a - 1978ko irailaren 28a)\nVatikano Hiria, 1978ko irailaren 28a (65 urte)\nLatin Catholic priest (en) , idazlea, Transitional deacon (en) eta diakonoa\nJoan Paulo I.a, (latinez Ioannes Paulus PP. I), jaiotzez Albino Luciani (Canale d'Agordo, Veneto, 1912ko urriaren 17a - Vatikano Hiria, 1978ko irailaren 28a) Eliza Katolikoko aita santu izan zen 1978an, 33 egunez bakarrik.\nJaiotzako izenez Albino Luciani, XX. mendean jaiotako lehen aita santua izan zen. Giovanni Luciani eta Bortola Tanconen semea, lau haurretatik zaharrena. 10 urte zituela ama hil zitzaion, Lehen Mundu Gerran pobrezia handia pasa ondoren. Bere aita bigarrenez ezkondu zen emakume oso erlijioso batekin. Honen eta fraide kaputxino baten eraginez, Albinorengan apaiz izateko bokazioa loratu zen. 1923an Feltreko seminario txikian sartu zen, baina ondoren Bellunokora joan zen eta bertan apaiztu zen 1935ean. Apaiztu ondoren Erromara joan zen Unibertsitate Gregoriarrean ikasketa teologikoak burutzera. Ikasketak amaitu ondoren bere jaioterrira itzuli zen parroko lanetara, Meategietako Institutu Teknologikoan irakasle lanetan zebilen bitartean.\n"Irribarrearen aita santu" bihurtu aurretik (horrela gogoratzen dute askok) zeregin garrantzitsuak izan zituen: Bellunoko seminarioan errektoreorde izan zen, 1947an Unibertsitate Gregoriarrean teologiako doktoretza eskuratu zuen eta 1954a Bellunoko elizbarrutiko Bikario Orokor izendatu zuten. 1958an Joan XXIII.ak Vittorio Venetoko gotzain izendatu zuen, eta 1969ko abenduaren 15ean Paulo VI.ak Veneziako Patriarka izendatu zuen. Azkenik, 1973ko martxoaren 5ean kardinal izendatu zuten.\n1978ko abuztuaren 26an Eliza Katolikoko 263. aita santu ofizial izendatu zuten. Izen konposatua hartu zuen lehen aita santua izan zen, bere aurretikoak (Joan XXIII.a eta Paulo VI.a) omentzeko eta beraiek egindako lanarekin jarraitzeko zuen nahia adierazteko. Joan Paulo I.aren etorrera elizaren eraberritze eta baikortasun egoera baten baitan izan zen. Baina bere nahiak ez ziren proposamen izatetik pasa, aita santu izendatu eta 33 egunera bihotzekoak jota hil baitzen (Vatikanoko bertsio ofizialaren arabera).\nBere heriotzari buruz asko idatzi da, idazle askok konspirazio baten biktimatzat hartzen baitute. Zenbaiten iritziz, Joan Paulo I.aren erreforma asmoak ez ziren Vatikanoko goi karguen oso gustukoak, eta teoria asko asmatu dira konplotaren inguruan. Dena den, orain arte idatzitako guztiak ez du beharrezko adostasunik jaso adituen artean. Gainera, Vatikanoak uko egin zion autopsia egiteari, eta horrek susmo txarrak hedatzen lagundu zuen.\nJoan Paulo I.a 2003tik beatifikazio prozesuan dago. Vatikanoaren arabera, mirari bat gertatu da harrezkero aita santu haren laguntzaz: italiar gizon bat minbizitik sendatu omen da.\nHilobia, San Petri Basilikan\nWikimedia Commonsen badira fitxategi gehiago, gai hau dutenak: Joan Paulo I.a\nOrriaren azken aldaketa: 23 otsaila 2019, 22:36.


Sindikatu eta eragile sozialek jasangarritasun faktoreari ezetz esan diote | LAB SINDIKATUA\nEkintza Soziala Sindikatu eta eragile sozialek jasangarritasun faktoreari ezetz esan diote\nSindikatu eta eragile sozialek jasangarritasun faktoreari ezetz esan diote\nGunea osatzen duten eragile sozial eta sindikalek elkarretaratzeak egin dituzte EAEko hiru hiriburuetako gizarte segurantzako bulegoen aurrean pentsioak murriztu, langileria txirotu eta Euskal Herriari Gizarte Segurantzaren berezko esparrua ukatzen dion jasangarritasun faktoerari ezetz esateko.\nEragile sozial eta sindikatuen pentsioen murrizketen aurkako irakurketa bateratua\nJASANGARRITASUN FAKTOREARI EZ! PENTSIOAK MURRIZTEN DITUELAKO, LANGILERIA TXIROTZEN DUELAKO, EUSKAL HERRIARI GIZARTE SEGURANTZAREN BEREZKO ESPARRUA UKATZEN DIOLAKO.\nPentsioen erreforma berri baten mehatxu pean gaude. Eraso berri honek badu izena: jasangarritasun faktorea. Espainiako gobernua burutzen ari den eraso sakon baten aurrean gaude, zeinak gizarte eta politika mailan ezarpen bikoitza ekarriko digun. Jasangarritasun faktoreak pentsio sistemaren babes maila nabarmenki kaltetuko duen prozedura egokia dugu. Errezeta hau Euskal Herriko langileei ezarriko zaie, hauen erabakitze gaitasuna ukatuz.\n1. Jasangarritasun faktoreak, epe motzagoetan, pentsioetan egiten den gastua murriztu nahi du zorrozki. Madrilek eta Bruselasek erabaki dute dagoeneko: langileriari, pentsioen bidez, joango zaien errenta gero eta txikiagoa izango da.\n2. Bizi-itxaropenak ez du pentsio-sistema arriskuan jartzen, baizik eta politika neoliberalek, pentsio-sistema eutsiezin bihurtuz. Finantza-munduari, aseguru-enpresei eta aliatuak diren elite politikoei traba egiten die pentsio-sistema publikoak.\n3. Jasangarritasun faktorea ez da pentsioak bermatzen dituen botika. Aitzitik, pentsioak kaskartuko dituen etengabeko murrizketa ezarriko du. Jasangarritasun faktorearekin pentsioaren ideia, baldintza batzuk betez, eskubide finkatu izatearen ideia alegia, desagertuko da.\n4. Jasangarritasun faktoreak joera berriak ezarri nahi ditu berekin: pentsiodunek erretiro txikiagoa izango dute, eta langile gehiago erretirorik gabe geratuko dira.\n5. Jasangarritasun faktorea Estatuak bankuei eta aseguru-etxeei, beren merkatu-kuota handi dezaten jartzen dien alfonbra gorria dugu. Euren azterketek halaxe diote. Oraindik orain kontratatu diren pentsio-planen kopurua urria da, eta kapital ekarpenak apalak dira.\n6. Jasangarritasun faktorea Euskal Herriari ezartzen zaion elementu berria dugu. Berriro ere, dena egosten ari dira Madrilen. Adituen batzordea bankako, aseguruetako eta sindikatu itunzaleen, Toledoko ituna sinatu zuten… pertsonez osatua dago. Denek norabide berean dihardute. Ezin dugu EAJ, PSOE, CiU eta PP-ren ekimena ahantzi, jasangarritasun faktorea eskatuz Madrileko Kongresuan.\nGizartearen egoera benetan negargarria da. Horrek berresten gaitu eskubide laboralak eta sozialak bermatuko duen pentsioetako euskal sistema publikoa aldarrikatzeko eskakizunean. Datozen asteak biziki garrantzitsuak gertatuko dira. Oldar eta eraso berriak jazoko dira. Hauei aurre eginez, euskal mugimendu sindikalak eta sozialak erronka handia du aurrean, gure herriak behar duen gizarte- alternatiba osatze aldera. Beren irabaziak segurtatu nahian txirotasuna ezarri nahi digutenei aurre eginez, gure herria gobernatzen duten eta proiektu neoliberalarekin bat datozen edo bestela, burujabetasun handiagoa lortzearren egungo esparru juridiko-politikoak dituen ahultasunak gainditzeko ezer egiten ez duten elite politikoei aurre eginez, gure alternatiba sortu behar dugu. Joko arauak aldatu behar dira: agendaren erdian Euskal Herria eraikitzeko beharra jarri behar dugu, berdintasuna, justizia, duintasuna,… bermatuko dituen gizarte-oinarrietan funtsatuz. Eta egoera horretan, jendartearen gehiagoaren interesei erantzungo dien Gizarte Segurantzaren eta berezko Babes Sozialaren Sistema izateko premia inoiz baino beharrezkoagoa gertatzen da.


bonus 1xBet – Portugalen Legal\nZure gordailua eta zure etxean kontu emango dizu bonus 100% 1xBet eman 100 € to apustuak lerro ehunka eta milaka ekitaldien apostu erabili ahal izango duzu. onenak: korritzea bakarrik egiten da bonus balioa, Ez metatzen zenbatekoa. gainera, Etxe honetan, gainera, bezeroei eta joko aukera ehunka laguntza ona eskaintzen. Idatzi 1xBet orain eta hasi zure apustuak egiteko!\nInformazio hori PORTUGAL aplikatzen, baina badira BRAZIL xedapen bereziak, hobariak R arte ekin $ 500, gero azalduko zaizu Oharrak.\nEgin zure matrikula 1xBet en webgunea eta Datu pertsonalak orria eremu guztiak behar bezala bete. gero, gordailua nominala izan dadin 1 € eta automatikoki bonus bat jasoko 100% arte 100 €. bonus apustu mota metagailu on zenbatekoa 5x apustua egin beharko duzu. Apustu bakoitzak aukera minimo bat gutxienez hiru gertakari izan behar 1,40.\n1xBet Errusiako enpresa bat dela Brasilen hazi da, Munduko in erlazioa handienetako bat izateagatik batzean jokoak gain. La casa bonus bat eskaintzen 100% 1xBet gora € 100,00 eta fidantza balioak soilik ordaintzeko rollover, irabaziak aldean beste hainbat guneak.\nEgin zure matrikula 1xBet en webgunea eta Datu pertsonalak orria eremu guztiak behar bezala bete. Beraz, zure gordailua eta bonus bat jasoko 100% to € 100,00. adibidez, € fidantza bat egiten baduzu 10, beste jaso 10 euros zure apustua leku. zenbateko osoa erretiratuko, besterik apustua bonus (Kasu honetan, 10 €) 5x, Hori apustua da 50 € Gutxienez hiru gertaerak metagailu batean apustu aukera minimo bat 1,40.\n1xBET buruzko informazio orokorra\nurtean sortu 2007 eta Gibraltar Lizentziapean, bookmakers batera bonus Errusian buruzagi bat dira, eta azkar hazten ari da Europako eta munduko merkatuetan, gorako 40 Hizkuntza aukera desberdinak. Brasil eta Portugal, zale ditugu aukera onenetako bat bezala agertzen da. Portugesez gune honek ez da perfektua eta apustuak ikusgarria ostalari bat eskaintzen.\nkirol tradizionalak eta futbol liga gain, 1xBET ere ahalbidetzen eskia apustuak, formula 1, kirol (bideojokoak) eta ura, hala nola surfa bezalako kirolak. Gune honen gunerik interesgarrienetako bat apustuak bereziak dira, non hirugarren britainiar errege familiaren haurra edo presentzia edo absentzia bizitza estralurtarren izenean aldeko apustua egin dezakezu. Aukerak ia irreala dira.\na bonus ongietorri eskaintza gain 100% R-muga arte $ 500,00 Brasil eta 100 Portugaldarrek for €. home Hau ere promozioak kopuru hori etengabe eguneratzen ari zara ditu. Ona da begi bat mantentzeko gunean, batez ere, bonus kalkulagailu batean, eta gure blogean beraz, ez duzu galdu.\nTo 1xBET aurre egiteko, etxeetan modu tradizionalak eskainiko: online inprimakiak, posta elektronikoa eta zuzeneko txat. ere harremanetan jar zaitezke bezeroarentzako zerbitzua, baina gune honek ez du hau eta ez nazioarteko deiak gastua merezi Brasilgo deiak eskainiko. Zuzeneko txat oso modernoa da eta igotzen fitxategiak onartzen – Ezaugarri oso erabilgarria denean laguntza eskatzeko screenshot bat bidali behar duzu.\n1Abantailak xBet merkatua\nikusgarria apustuak aukerak ostalari bat eskainiz gain, Etxe honetan, gainera, hainbat apustuak forma ematen die, gisa 1 × 2, ezgaitasun, Eskuineko emaitzak, Emaitzak parte denbora, besteak beste. zure apustuak egin ditzakezu super intuitiboa guneak erabiliz, nahiz eta badirudi haiengandik edo aplikazioa deskargatuz informazio gehiegi izan nahi. bestela esanda, azkarra eta Erraza da apustuak mugikorraren bidez egin.\nzuzeneko partiduak egin dezakezu, jarraipena emaitzak eta zure online casino jolastu. ordainketak egiteko, etxearen aukera ehunka herrialdean jarduten dute lan egiten duten eskaintzen. brasildarrekin for, kreditu-txartelak erabili ahal izango duzu / zordunketa, Banku-transferentziak eta gordailuak, baita beste hainbat ordainketa-bide gisa (nagusiki zorroak online).


Reyes Maroto Industria ministroak MONDRAGON bisitatu du — TUlankide MONDRAGON\nReyes Maroto Industria ministroak MONDRAGON bisitatu du\nBexen Medicaleko instalazioak eta MAIER kooperatiba bisitatu du, eta ondoren MONDRAGONeko Industria Kontseiluan izan da.\nOstiral honetan, Industria, Merkataritza eta Turismo ministroa, Reyes Maroto, MONDRAGON taldera hurbildu da Korporazioaren lana ezagutzeko eta etorkizuneko industriaren bilakaerari buruz elkarrekin hausnartzeko. Industria-karteraren titularra Bexen Medicalek maskarak fabrikatzeko martxan jarri duen instalazioa bisitatu du lehenik, Denis Itxaso EAEko Gobernuaren ordezkariarekin eta Arantza Tapia Eusko Jaurlaritzako Ekonomiaren Garapeneko eta Azpiegituretako kontseilariarekin batera. Etxebarrian (Bizkaia) hartu dituzte Bexen Medical eta Cikautxo enpresetako zuzendari nagusiek, Carlos Arsuagak eta Iñigo Laskurainek, eta Ekipamendu Dibisioko lehendakariordeak, Juan Ángel Garcíak.\nProiektu hau lankidetza publiko-pribatuaren adibide bat da, Industria Ministerioak martxoaren erdialdera egindako eskaera bati erantzuten diona, konfinamenduaren hasieran, eta estatu mailako irtenbide bat ahalik eta lasterren bilatu nahi zuena, material mota hori erostean beste herrialde batzuekiko mendekotasuna saihesteko. Hasierako eskaera horrek, era berean, MONDRAGON taldean interkooperazio-mekanismoak aktibatu zituen, maskaren hornikuntza nazionalari irtenbide bat emateko industria-proiektu bat abian jarriz.\nBexen, Mondragon Assembly eta Cikautxo kooperatibek parte hartu duten proiektu honi eta Korporazioak beste probintzia batzuetan Onnera Group-ekin aktibatu dituen beste batzuei esker, une honetan MONDRAGONen maskarak ekoizteko gaitasuna 50 milioi unitatekoa da hilero.\nMinistroak lankidetza publiko-pribatuari balioa eman zion, eta MONDRAGONek osasun-krisian jokatu duen papera azpimarratu zuen. “Ekonomia eta gizartea suspertzeko unean gaude, eta MONDRAGON protagonista izan behar da industriaren, berrikuntzaren eta nazioartekotzearen aldeko apustuaren bidez, suspertzeko palanka gisa; izan ere, industria gehiago behar dugu, industria modernoa, berritzailea, digitala, berdea eta esportatzailea, mundu globalizatuan lehiatzeko gai dena”, adierazi du Reyes Marotok.\n“Ekonomia suspertzeari ekiten diogun une honetan, industriak indartuta atera behar du, eta Gobernuaren konpromisoa duzue, hala izan dadin. Konpromiso hori Ekonomia eta Enplegua Suspertzeko Akordioan jaso da. Hitzarmen horren barruan, industriaren aldeko itun bat dago, egitura produktiboa dibertsifikatu, orekatu eta modernizatzeko, eta sektore estrategikoak bultzatuz gure ekonomia egonkortzeko. MONDRAGONekin kontatzen dugu Itun honen oinarrietan lan egiteko, eta espero dugu legegintzaldi honetan erdietsi ahal izatea”.\nOndoren, Ajangizera abiatu dira, Maier kooperatiba bisitatzera. Han, Koldo Kortabitarte eta Martin Ugalde, presidente eta zuzendari nagusiak, hurrenez hurren, eta Oskar Goitia, Automobilgintzako Dibisioko lehendakariordeak hartu dituzte bisitariak. Bisitan, Bizkaiko kooperatibaren industria-proiektua aurkeztu da, plastikozko piezen diseinu funtzionalaren eta dekorazioaren Europako liderra eta automobilgintzarako azpimultzoen fabrikatzailea den Maierren proiektua. Halaber, Reyes Marotok Maier, MTCren ideien eta kontzeptuen laborategia ere bisitatu du, kooperatibak automobilgintzarako egiten dituen etorkizuneko garapenak ezagutzeko, joera berrietan eta material eta prozesu berrien erabileran oinarrituta.\nOndoren, ministroak MONDRAGONeko Industria Kontseiluan parte hartu du. Maierren bertan bildu da, eta mahai gainean jarri dira MONDRAGONeko dibisio industrialen etorkizuneko erronka nagusiak. Horrela, Iñigo Ucín Korporazioko lehendakariak adierazi du, "gure helburua ministroari gure erronka eta ideia nagusiak helaraztea izan da, erreferentziazko polo industrial izaten jarraitu ahal izateko".


Sozial Berrikuntza Foroa. Bilbo 2013 - Esclerosis Múltiple Euskadi\nSozial Berrikuntza Foroa. Bilbo 2013\nNork Argitaratu du EM Euskadi | 2013 urria 1 | ikusita 1432 aldiz\nEsklerosi Anizkoitza Euskal Fundazioka, Gorabidek eta Lantegi batuak, Bilbon Sozial Berrikuntzako Foroko 9. topaketa antolatu dute, komunikazioa gai nagusiarekin. Topaketan, iparraldeko sozial elkarteak (gehienak gutxitasun fisikoakoak eta intelektualakoak), experientziak eta […]\nEsklerosi Anizkoitza Euskal Fundazioka, Gorabidek eta Lantegi batuak, Bilbon Sozial Berrikuntzako Foroko 9. topaketa antolatu dute, komunikazioa gai nagusiarekin.\nTopaketan, iparraldeko sozial elkarteak (gehienak gutxitasun fisikoakoak eta intelektualakoak), experientziak eta praktika berriak partekatuko dira.\nGizarte Politiketako sailburua, Juan Mari Aburto; Gizarte Ekintzako diputatua, Pilar Ardanza eta Bilboko Udalako Osasun zinegotzia, Mariano Gómez bilera hasieran egongo dira eta antolatzen duten elkarteko kudeatzaileak ere.\nEsklerosi Anizkoitza Euskal Fundazioak, Lantegi Batuak eta Gorabide laguntzarekin, Sozial Berrikuntzako Foroko elkargune berria antolatu du. Bilbon, urriaren 17 eta 18an izango da.\nLehenengo jardunaldian, bi berritzaile zentroetara bisitak egingo dira: EMlabs, Europako Esklerosi Anikoitza dutenentzat birgaitze birtuala lehen gunea, EA Euskal Fundazioarena eta BBK Good Hostel, Gutxitasun duten pertsonagatik kudeatuta Euskadiko lehen aterpetxea, Lantegi Batuak bultzatuta. Arratsaldeko mahaia, gai nagusia komunikazioa izango da. Ezinbesteko tresna da entitateteko lana bultzatzeko eta fundraising-ko eta berrikuntzako osagai bezala. Bigarren egunean, berrikuntako mahai ingurua izango da, non Bizkaiko Foru Aldundiak eta Innobasquek, Berrikuntzaren Euskal Agentzia parte hartuko duten.\nSozial Berrikuntzako Foroak 30 sozial erakunde osatzen du, gehienak gutxitasun fisikoakoak eta intelektualakoak, Euskadikoak eta Espainako iparraldeko aldeakoak. Foroko helburuak experientziak trukatzea eta ekintza berriak bultzatea dira. Honekin, hirugarren sektoreko entitateak garatu ahal dezala, gaur egungo merkatuan konpetitiboak izateko. Azken asmoa, lan eginten dugun pertsonentsak zerbitzu hobeak, sozial konpromiso gehiagoa eta garapen iraunkorra sortzea da.\nForoko kideak urtean bitan elkartzen dira aktualitateko gai batez eztabaidatzeko. Gainera, Sozial Berrikuntzaren Foroa proiektuak garatzeko lan taldeak martxan jarri ditu.


Hitchcocki buruzko erakusketa, urrira arte San TelmonEuskal pantailaren gunea\nHitchcocki buruzko erakusketa, urrira arte San Telmon\nMadrilgo Espacio Fundación Telefónican hainbat hilabete egin ostean, Pablo Llorca Zinemaren Historiako eta Argazkigintzaren Historiako irakasleak komisariatutako Hitchcock, suspentsetik haratago erakusketa Donostiako San Telmo Museora heldu da. Urriaren 1era arte, zinegile britainiar ezagunaren fotograma handituak, ikus-entzunezkoak, storyboardak eta beste hainbat material izango dira ikusgai.\nAlfred Hitchcock (1899-1980) zinemaren historiako izen potolo horietako bat da, eta erakusketa honen bidez, bere filmografiaren errepaso lineala egin beharrean, haren funtsezko gakoak ulertzeko baliabideak emango zaizkio bisitariari. Hala, zinegilearen alderdi pertsonalagoa, baita ikuspegi komertziala eta haren estiloaren giltzarriak, erakutsiko dituzte urrira bitarte Donostiako San Telmo Museoan ikusgai izango den erakusketan.\nEsposizioa bost ataletan banatuta dago:\nSarrera: Hichcocken biografiaren eta filmografiaren errepasoa, haurra zenetik zinemagatik sentitu zuen lilura islatzeko.\nHitchcock ukitua: Zinegilearen alderdi teknikoen inguruko atala, hala nola, irudien gainjartzeak, mantsotzeak, musika… nola erabiltzen zituen ezagutzeko.\nEmakumeak eta gizonak: Britainiarraren film askoren oinarrian zegoen gizon eta emakumeen arteko pasioa erakusten duen atala.\nGaraia, artea eta arkitektura: Bizi izan zen garaiko ezaugarri artistikoen eta kulturalen jakitun zen zinegilea, eta horrek bere zineman eragin zuen.\nTramaren ifrentzua: itxurak eta trikimailuak: Ikusleak engainatzeko erabiltzen zituen trukoak erakutsiko dituen atala.\nTelefónica Fundazioak eta Llorcak prestatutako erakusketa Madrilen izan zen ikusgai 2016 eta 2017 artean, eta lekuz aldatzen duten aurreneko aldia izango da honakoa. Gainera, hainbat elementu berri izango ditu, tartean, zuzendariaren hastapenetako filmen fotogramak, eta bere senitartekoek zinegileari buruz grabatutako bideoak.\nHorrez gain, Hichcocken Spellbound (1954), Rebeca (1940), Vertigo (1958), Psycho (1960) eta The Birds (1963) filmak proiektatuko dituzte udan zehar. Egitarau osoa duzue hemen.\nJoan Fontaine aktoreari eskainitako zikloa, Azkuna Zentroan\nHizkuntza ez hegemonikoetako zinema sustatuko du Zinemaldiak\nHuman Rights Film Network sarearen Forum Europarra Giza Eskubideen Zinemaldian egingo dute\nAlbisteak Erakundeak Industria\nAlfred Hitchcock Erakusteka San Telmo\nKutsidazu 26. ‘Holy Motors’\nIazko Kimuak katalogoko filmak eskainiko dituzte gaur Edinburgon


Zerumugan | Tartea | Berria\nEgidazu mesede bat. Atera leihora nirekin. Bai, badakit ez nauzula ezagutzen, eta badakit, halaber, Anberes gobernatzeak denbora franko eskatu behar duela. Baina egidazu mesedea eta etorri nirekin leihora. Pare bat minutu izango dira. Hiru gehienez ere. Gero itzuli ahal izango zara zure zereginetara. Baina orain etorri nirekin, fida zaitez nitaz.\nEz bedi Hodeiren hodeia betiko gal Anbereseko zerumugan.


kritiken hemeroteka » Zelula amak\n« Heterodoxo baten ekaitz globala | Urte ilunak »\nPoesia kaiera / Miroslav Holub (Karlos Cid Abasolo) / Susa, 2016\nZelula amak Igor Estankona / Argia, 2016-12-18\nZelula amak izaki batean propioak diren beste edozein zelula mota ekoitzi ditzaketen zelulak dira: Miroslav Holuben berba hauek zientziatik datoz eta lirismoa darie, poesia bihurtu dira.\nZelula amen berezitasuneko bat gorputzean zein andui batean denbora mugagabez mantendu daitezkeela da: liburua irakurri berritan ez nintzen ohartu; beste ikuspuntu bat iradoki dit poesiaren materialei buruz.\nKarlos Cid Abasolok hautatu eta itzuli baititu Miroslav Holub (Plzeň, 1923 – Praga, 1998) idazle txekiarraren poema zenbait, Susa argitaletxearen Munduko Poesia Kaieretarako. 1990ean berak eta Šárka Grauovák itzulia zuten Cátedra argitaletxe espainiarrean inmunologoaren poema antologia bat.\nHolub lehen aldiz hartu dut beraz, eta begitandu zait zientzia poema bihurtua, edo zientziak poesiatik daukanaren analisia. Horregatik ironiko bihurtzen da halabeharrez, diziplinen nahasteak badauka eta umoretik zer edo zer, esperimentuaren poza dario: “Hemen dautza/ pobreen hizkuntzak,/ jeneralen birikak,/ salatarien begiak,/ martirien larruak,// kristaltxo mikroskopikoen/ absolutuan”. Miroslav Holubek gaixotasun fisikoak bihurtzen ditu maiz humanitatearen izurrien metafora, eta kapaz da geometriatik ateratzeko lezio bitalak: “Bi lerro paralelok/ beti egiten dute topo/ geure eskuaz marrazten baditugu.// Kontu bakarra da/ ea gure aurrean/ edo gure atzean.// Ea urrutiko tren hura/ aurrerantz doan/ edo atzerantz”.\nUrruna eta axolagabea eman dezake, baina ulertuko duzu, irakurle, bere karga, liburuari aukera ematen badiozu. Bohemioaren poemak Science aldizkarirako ziren, mikrobiologiaz dihardute, eulia, gorotza, hostoaren nerbioa dute aztergai. Penguinek ekarri zuen, altzairuzko errezelaren azpitik, ingeles-hiztunen gustua egiteko, hirurogeigarren hamarkadan. Txekoslovakia bere blokearen diziplinara itzularazi zuen Pragako Udaberriaren ostean, inguruan ez ikusiarena egin zioten askok.\nGurean Maite Gonzalez Esnalek ekarritako oihartzun batzuk baino ez daude bereak, 1991ko bosgarren Hegats aldizkarian. Orain bai, orain justizia zientifikoa egin zaio Miroslav Holubi. Ez da poeta bat bereziki hunkitu nauena, baina bai interesgarria eta freskoa, letra larriz idatzi ohi den historia eta zapaldutako jende anonimoena maisuki nahasten dakiena, halako enpatia unibertsal bat sortuz den guztiarekiko: “Alsazian,/ 1885eko uztailaren seian/ txakur amorratu batek/ bederatzi urteko Joseph Meister lurrera bota/ eta hamalau aldiz zuen ausiki”.


Mikel Larrañaga Euskal Herriko Lehen Mailako Aizkora Txapelketaren finalean izango da - Azpeitia - uztarria.eus\nMikel Larrañaga Euskal Herriko Lehen Mailako Aizkora Txapelketaren finalean izango da\nUztarria.eus 2019-10-06 14:51\nAtzoko saioko irudi bat. (Ibon Errazu Uria)\nLarrañagak 18 minutu eta 35 segundo behar izan zituen 54 ontzako, 60 ontzako eta 72 ontzako bina enbor ebakitzeko. Lehen sailkatuak, Iker Vicentek, azpeitiarrak baino 24 segundo lehenago bukatu zituen lanak. Azken bost urteetako irabazle Aitzol Atutxa ez da urriaren 27ko finalean izango da. Gasteizen izango da finala, eta sei aizkolari ariko dira nor baino nor.\nMikel Larrañaga Euskal Herriko Lehen Mailako Aizkora Txapelketaren finalean izango da beste behin, atzo Gasteizen jokatutako finalerdietako saioan lortu baitzuen finalerako txartela. 11 aizkolari aritu ziren nor baino nor lehian, eta lanak azkarren bukatu zituzten sei aizkolariak izango dira finalean. Oso lan ona egin zuen atzokoan Larrañagak; izan ere, 18 minutu eta 35 segundo behar izan zituen 54 ontzako, 60 ontzako eta 72 ontzako bina enbor ebakitzeko. Denbora horrekin, bigarren sailkatu zen; lehen sailkatuak, Iker Vicentek, 24 segundo arinago bukatu zituen lanak (18:11).\nAtzoko finalerdiak sorpresak ere utzi zituen: bost urtez jarraian txapelketa irabazi duen Aitzol Atutxa dimoztar aizkolaria bederatzigarren postuan (22: 02) sailkatu zen, eta beraz, ez da aurtengo finalean izango. Atzoko saioan egindako lanak tarteko, Vicentez eta Larrañagaz gain finalean izango dira Julen Alberi Txikia, Eneko Otaño, Iñaki Azurmendi eta Jon Rekondo. Sei kirolari horiek izango dira datorren urriaren 27an Gasteizen jokatuko duten finalean. 12:00etan hasiko da lehia, Gasteizko Iradier Arenan.\nIaz hirugarren sailkatu zen Larrañaga, Iruñean jokatutako finalean. Lehen hiru lehenengoen artean sailkatuta, "gustura" agertu zen finalaren ostean azpeitiarra.


Alonso Salazar - Wikipedia, entziklopedia askea.\nToribio Alonso de Salazar (Enkarterri, Bizkaia, XV. mendea - Ozeano Barea 1526ko irailaren 15a) euskal itsasgizon eta esploratzailea izan zen.\nEnkarterri, XV. mendea\nOzeano Barea, 1526ko irailaren 15a ( urte)\nArtikulu hau esploratzaileari buruzkoa da; beste esanahietarako, ikus «Alonso Salazar (argipena)».\n1.1 Ozeano Barean\nBere bizitzaz ez da datu askorik ezagutzen. Enkarterrin jaio zela uste da, zehaztasun handiagorik gabe. Salazar abizena eskualdean familia inportanteenetako batek daramana dela gehitu daiteke; familia honen eskuetan zeuden bai Portugaleteko dorretxe bat bai Muskizgo Muñatoiz baina ez dago Alonso de Salazarrek familia honekin zein lotura izan zezakeen esaterik. XV. mendean itsasoak erakarri eta famatu bihurtu zituen euskaldun horietakoa da, bere ospeak denbora laburra iraun bazuen ere.\nMagalhães eta Elkanoren espedizioan esku hartu omen zuen, nahiz eta ez agertu getariarrarekin heldu ziren 18 gizonen artean eta ez dagoen informazio gehigarririk. Bere karreraren ekintzarik aipagarriena García Jofre de Loaísa buru zuen espedizioarekin suertatu zen. 1525eko uztailaren 24an zazpi itsasontzi eta 450 bat lagun A Coruñatik abiatu ziren; Juan Sebastian Elkano eta Andres Urdaneta oso gazte bat ere kideak izan zituen. Fernão de Magalhães eta Elkanorenak munduari estreinakoz bira eman eta gero antolatutakoa izan zen. San Lesmes itsasontziko diruzain izendatu zuten.\nEspedizioa arazoz betetakoa izan zen; itsasoa eta haizearen indarrak ontziei eragindako arazoei eskifaiaren barne gatazkak gehitu behar izan zitzaizkien. Afrikatik Brasilera eta hortik hegoalderantz jo zuten. Patagoniako kostaldera 1526ko urtarrilean heldu ziren; Magallanes itsasartea pasa eta Pazifikora heldu zirenerako lau ontzi besterik ez ziren geratzen eta laurak besteekiko galdu eta bide guztiz desberdinak hartu zituzten.\nSanta María de la Victoria itsasontzia bakarrik geratu zen, hondatuta zegoen, eta osasun egoera oso txarra zen, eskorbutoak jota zeudenez. García Jofre de Loaísa 1526ko uztailaren 30ean eta bere ordez kapitain kargua hartu zuen Elkano abuztuaren 6an hil eta gero Salazar espedizioaren burua bilakatu zen abuztuaren 6an. Bere agintearen lehen ekintza Elkano bera ohorez lurperatzea izan zen. Eskorbutoak marinel gehienak hil zituen. Santa María de la Victoria ontziak aurrera segitu zuen, ordurako zorigaitzekoa zen espedizioarekin.\nAgintaldi laburra izan bazuen ere nabarmentzeko moduko albiste baten protagonista izan zen: geroago Marshall deituko ziren uharteak begiztatu zituen lehen europarra izan zen; 1526ko abuztuaren 21ean gertatu zen. Bertan lehorreratu zelako baieztapenik ez dago; Maloelap atoloia izan zen ikusitakoa eta Bokak ere begiztatu zutela uste da. Karolina uharteak ikusi zituen lehen europarra (uhartedia izendatuz) ere izan zela aipatzen da ; datekin kontraesan batzuk daude.\nAurrerago Marianak bisitatu zituzten eta Guamen irailaren 4an lehorreratu ziren; han Magalhães eta Elkanoren espedizioko desertore bat aurkitu zuten. Alde egin baino lehen Txamorro batzuk bahitu zituzten irailaren 10ean. Salazar beraren osasunak ere okerrera egin zuen eta irailaren 15ean hil zen. Bere heriotzarekin nagusi berria aukeratzeko gatazka sortu zen; azkenean Martin Iñiguez de Karkizano elgoibartarra bihurtu zen buru.\nGorabehera ugariren ostean espedizio hau munduari bira eman zion bigarrena bihurtu zen; Urdaneta eta beste bakan batzuk besterik ez ziren heldu.\n↑ Bada iparraldeko Gaztelako familia batzuekin lotzen duenik; ikus blog hau.\n↑ Ikus, adibidez Lope Gartzia Salazar artikulua.\n↑ Espedizioaren kide askoren zerrenda bat, non Salazar ageri den.\n↑ Urdaneta izan zen bere idazkiekin espedizioaren berririk gehien eman zuena.\n↑ Juan José Altzugarai Agirre: Vascos universales del siglo XVI, Ediciones Encuentro, Madril, 1988.\n↑ San Bartolomé izena eman zioten.\n↑ History of the Pacific Islands.\n↑ Desberdintasunak "Karolinak" zein uhartediri deitzen zaion galderarekin has daitezke; ikus Islas Carolinas espainierazko wikipedian.\n↑ Hawaiiko Unibertsitateko dokumentua; ikus 11.or.\n↑ Data desberdinak agertzen dira: iarilaren 5a, 13a edo 15a.\n(Gaztelaniaz) Espedizioa Andres Urdanetak kontatua.\n(Gaztelaniaz) Euskomedia espedizio berberaz.\n(Gaztelaniaz) Espedizioaren ikerketa historiko-juridikoa.\n(Gaztelaniaz) Espedizioa La nao va blogean.\n(Gaztelaniaz) Biografia Historia Naval de España webgunean. Bibliografia gehitzen du.\nAzken aldaketa 13 iraila 2021(e)an, 08:21(e)tan\nOrriaren azken aldaketa: 13 iraila 2021, 08:21.


maitego » “infografiak euskaraz”\nWhatApp aplikazioa ordenagailuan erabiltzeko jarraitu beharreko urratsak\nDakizuen bezala, WhatsApp aplikazio ezagun bezain erabilia ordenagailura iritsi berri da. WhatsApp Web izena eman diote eta, zoritxarrez, Chrome nabigatzailean baino ez dabil. Hainbat urrats jarraitu behar da nabigatzailetik whatsappeatzen hasteko, eta oraingoz ez dago erabilgarri iOs telefonoa dutenentzat. Nik saltseatzeko gogoa nuenez, artikulu honetan topatutako pausoak jarraitu eta di-da batean ipini dut abian. Ondo dabil eta erosoa da bertatik idaztea, egia esateko. Dena den, esan behar da funtzio mugatuak dituela. Oraingoz, behintzat, argazkiak eta bideoak baino ezin dira bidali.\nGoogle Chrome nabigatzailean, zabaldu ondorengo helbidea: https://web.whatsapp.com\nEguneratu WhatsApp azken bertsiora.\nBehin eguneratuta, zabaldu aplikazioa. Goiko aldeko menuan klik eginez (hiru puntu ikusiko dituzu), sartu WhatsApp Web delakora. QR kode irakurgailu bat ipiniko da abian.\nQR kode irakurgailu hori erabiliz, eskanetatu https://web.whatsapp.com helbidean duzun QR kodea. Zuzenean zabalduko zaizu zure WhatsAppeko kontua nabigatzailean eta txateatzen hasteko aukera izango duzu.\nBehin hasita, arestian aipatutako artikuluko infografia euskaratu dut. Hementxe geratzen da (egin klik irudiaren gainean, jatorrizko neurrian ikusteko):\nInfografia bat gehiago ‘Euskaratutako infografiak‘ txokora eramateko.\nIrakasleen arteko online lankidetzarako hainbat ideia\nBlog hau jarraitzen duzuenok dakizuen legez, infografiak gustuko ditut eta handik eta hemendik interesgarria den infografiaren bat topatzen dudanean hura euskaratzeari ekiten diot.\nAurreko batean, An Ethical Island bloga ezagutu nuen. Bertan, Mia MacMeekin-ek hezkuntzari buruzko infografiak argitaratu ohi ditu. Begitxo bat botaz, nire gaien inguruko batzuk topatu eta Miarekin harremanetan ipini nintzen euskaratzeko (eta moldatzeko) baimena eskatzeko. Arazorik gabe egin nezakeela esan zidan (esker mila, Mia); beraz, hementxe doa horietako lehenengoa, prestatzen ari naizen aurkezpen baterako egina: Irakasleen arteko online lankidetzarako hainbat ideia.\nEgin klik irudiaren gainean, jatorrizko neurrian ikusteko.\nEuskaratutako beste infografia batzuk: Euskaratutako infografiak.\nTwitter di-da batean\nOporretatik bueltan PLEari buruz emango ditudan hainbat ikastarori begira, ‘txuleta’ batzuk prestatzen ari naiz, begiratu batean kontzeptu batzuk errazago ulertu ahal izateko. Aurrekoan, Twitterri buruzko hau, Awesome Twitter Cheat Sheet for Teachers, topatu nuen Educational Technology and Mobile Learning blogean eta, oinarrizkoa biltzen duela irudituta, euskaratu egin dut. Hementxe uzten dut, hasiberrientzat baliagarria izan daitekeelakoan:\nGaia interesekoa baduzue, hau ere gustatuko zaizue (euskaratu gabe, oraingoz): A great Twitter cheat sheet for teachers.\n’16 ideia Pinterest hezkuntzan erabiltzeko’ infografia euskaraz\nDagoeneko gutxi izango zarete Pinterest ezagutzen ez duzuenak. Azkenaldian izugarrizko arrakasta izaten ari den zerbitzu hau nolabait azaltzearren, esango dugu Pinterest edukiak artatzeko aukera ematen duen sare soziala dela. Ez naiz honetan luzatuko; izan ere, Luistxok hari buruzko azalpen argigarria eman baitzuen duela hilabete batzuk Sustatun.\nNik hainbat helburutarako erabiltzen dut: sarean topatzen ditudan hezkuntzari buruzko infografiak biltzeko, hezkuntzari buruzko bideo interesgarriak batzeko, euskaratu ditudan infografiak plazaratzeko…); dena den, erabilera horietaz haratago, izugarrizko aukerak ikusten dizkiot hezkuntzan baliatzeko: tresna erabilterraza da eta elkarlanean aritzea ahalbidetzen du. Nik duela gutxi ibili dut, adibidez, aurten ikasleak irakurtzen ari diren irakurgaien bilduma egiteko. Ikasleek irakurgai horiei buruzko artikuluak euskaljakintzan idazten dituztenez, han bertan uzten ditugu iruzkinak; beraz, ez dut harantzagoko erabilerarik egin. Halere, posible litzate Pinteresten bertan uztea komentarioak, etab.\nGauzak horrela, eta askotan tresna berri baterako bidea beste irakasle batzuek nola erabiltzen duten ikustea izaten denez, gaur goizean topatu dudan infografia hau (16 ways educators use Pinterest, @alfredovela bitartez) euskaratzea otu zait. Bertan, Pinterest irakaskuntzan erabiltzeko hainbat ideia aurkituko duzue. Zein helburu lortzeko lagungarria izan daitekeela uste duzue zuek? Eta jada erabiltzen ari bazarete, zertarako?\nEgin klik irudiaren gainean, jatorrizko neurrian ikusteko:


Foto Xanti Bilduma erakusketa - Noticia detalle - Zarautz\nFoto Xanti Bilduma erakusketa\nFOTO XANTI BILDUMA ERAKUSKETA, SANZ ENEAN\nNon: Sanz Enean\nNoiz: urriak 1- azaroak 1\nOrdutegia: 18:00 - 20:00\n2018an Xanti Iruretagoienak bere argazki artxiboa eman zion Zarauzko Udalari. Donazio horretatik abiatuta egingo dugu Sanz Eneako aretoetan Foto Xanti Bilduma erakusketaren aurkezpena. Helburua artxibo hori zaindu eta zabaltzea da.\nPhotomuseumak antolatutako erakusketa horrek zarauztarrei 1978 eta 2001 arteko memoria kolektiboa gogorarazteko balioko du.\nXanti Iruretagoiena, Kukulu, 1938an jaio zen. Bere lehen urteak, beraz, gerraondoko giroan bizi izan zituen. Oso gazterik hasi zen aroztegi batean lanean, hasieran ikasle modura eta gero arotz. Horren lekuko izan dira Muebles Arruti, Keller eta Treku.Tailerraren mekanizazioaren ondorioz lana geroz eta errepikakorragoa eta monotonoagoa egiten hasi zenean, bere bizitza erabat aldatzea erabaki zuen.\nLagun mendizale bati esker argazkilaritzaren munduan poliki-poliki sartzen joan eta konturatu zen bere jakin-min eta zaletasun profesional eta artistikoak lanbide iraunkor bilakatu zitezkeela. Urte batzuetan zehar argazkilaritzako teknika ikasi eta argazkilari profesionalaren karneta lortu zuen. Horri esker Foto Xanti, argazki denda izeneko argazkigintza estudioa ireki ahal izan zuen.\nBere ibilbide profesional zabalean ia argazkigintzako genero guztiak praktikatu zituen: erretratua, hiri paisaia, publizitatea, argazkigintza dokumentala… eta Zarauzko eta eskualdeko jendea izan zen argazki horietako pertsonaia garrantzitsuena. Herri honetako 30 urtetik gorako gizon eta emakume gehientsuenek posatu zuten berarentzat. Bizitzaren une zoriontsuak betikotzeko aukeratu zuten eskola-umeak, lehen jaunartzeko neska-mutilak, senargai eta emaztegaiak, familia ugariak aurki ditzakegu bere bezeroen artean.\nErreportari lanetan ere ibili zen herriko bizitza publiko eta instituzionalean, kirol-lehiaketa, uholde, azpiegitura, omenaldi, inaugurazio eta ikuskizun, kultur-ekintza, festa eta abarretan. Hitz bitan esanda, hemengo bizitzaren lekuko izan zen.\nXantik izan zuen beste alderdi oso garrantzitsu bat: Zarauzko eta inguruko argazki zaharren bildumazalea izan zen. XIX. mendetik 50-60ko hamarkada bitarteko ehunka argazki bildu eta sailkatu zituen. Ondare hori oso balio handikoa da gure herriko ohiturak eta desagertutako ondarea ezagutzeko.\nDonazioa onartzerakoan Udalak oso garbi izan zuen material hori herritarren esku egon behar zela eta Photomuseumi agindu zion funts horren trataera teknikoa. 2019an hasi ziren 80.000 negatibo ingururen inbentarioa, digitalizazioa eta dokumentazioa egiten, eta poliki-poliki Zarauzko Udal Artxiboaren parte izaten hasi ziren, zerbitzu horren erabiltzaileek on-line bidez kontsultatzeko aukera izan dezaten.\nErakusketa honekin argazkilaritzan egindako lanaren balioa azpimarratu nahi dugu, eta profesional handi eta pertsona eskuzabal bat errekonozitu.\n¡Eskerrik asko Xanti!\nArgazkia 1 (JPG 282k)\nArgazkia 2 (JPG 698k)


Terroristak eta terroristak –\nAtentatu bakoitzaren ondotik gaitzespenak eskualde guzietatik datoz. Berrikitan Bartzelonan gertatua lekuko. Bainan, zer balio dute gaitzespenek basakeria horien zergatiak ez badira molde egokian aztertzen ?\nPariseko atentatuen ondotik eta hainbat politiko edota instituzioen salaketa mota ezberdinak irakurri eta, Facebookzale batek hauxe idatzi zuen: “Prentsak orokorrean salaketa deklarapeneri bezain bat denbora dedikatzen balu Daeshen izaite arrazoineri, bestelako begirada ginuke funtsari. Beti errepikatzen daukute zer iragan den, sekula kasik ez zertarako eta oraino guttiago nor izaiten den (pluralean) gisa hortako sarraskien gibelean…” .\nIdatzi hori agertu bezain fite alabainan beste Facebookzale batek erantzun zuen gisa hortako komentarioek Daeshen atentatuak eta hauen egileak justifikatzen zituztela, ez zuela orroimenik biktimentzat.\nNi ez niz berezitua geopolitikan, terrorismoan edo Daeshen, bainan beldurrik gabe entseatzen niz jakiten eta miatzen prentsak orokorrean mikroak beteka irentsarazi nahi daukutena baino haratago.\nEta gehiago ulertzen entseatzea ez da delitoa. Gehiago ulertzea eta gertatutakoeri beste begirada bat emaitea ez da neretzat ekintza faxista horiek guziak burutzen dituztenak justifikatzea edo babestea, gauzak argi izan daitezela.\nBainan gertatzen da ainitzetan ebidentzia hori aldarrikatzea akigarri bilakatzen dela ikusiz zer nolako indarra eta efikazia duten matrakatze mediatiko izugarriek, beste gisako ikusmoldeak miniskuluak eta entzunezinak bilakatzeraino.\nEta hementxe nago idazten ondorioz, buru barneko kontradikzione ainitzeri buru eginez, bainan nere baitarik soilik ikuspegi orokor bat adostu nahian.\nFundamentalismoaren iturburuak aztertu behar dira\nEz, ez dut nehor utziko erraiterat “beste” ikusmolde bat ukaiten entseatzeak terroristak justifikatzen dituela.\nLehenik “terrorista” hitza bera agian matizatu behar litaike, sentsu arras zabala izaiten ahal baitu. Terrorea hedatzea ez da soilik armen edo lehergailuen bidez burutzen, baizik eta ere errepresioaren, torturaren edota funtsezko giza eskubideen zangopilatzeen bidez ere.\nBainan, baita ere forma subtilagoen bitartez, izan politika aplikapen jakin batzuen bidez edo baita neurri ekonomiko salbai batzuen bitartez ere, zoinek planeta hunen ehun milaka herritar uzten dituzten jatekorik, lanik edo gerorako perspektiba izpirik gabe.\n“Krisia” globalizatuaren biktima zuzen edo kolateralak… Ez, ez dugu konformatu behar soilik prentsak irentsiarazi nahi daukun “zer” pasatzen denarekin. Hortik haratago joanez entseatu behar ginuke barnatzerat “zergatik eta nor” dagon gibelean.\nEuropan edo munduan hedatu nahian den fundamentalismo islamiarraren iturburua nundik dator xuxen? Zergatik orain edo azken urte hauetan ari du garrantzia hartzen?Bekatu ote da galdetzea zergatik “Okzidentearen” interbentzio militar kasik guziak, izan Afganistanen, Iraken edo Libian, beti izugarriko kaosak leku horietan gai ezartzeko izan diren? Eta ez hori bakarrik, interbentzio militar horiek bakarrik balio izan dute Ipar Amerikar enpresa haundi batzuk, arma industriatik hasita eta obra publikoetaraino sarraskitu hiriak berreraikitzeko, nolabait gizentzeko.\nGalda diezaiogun ere gure buruari “nola ?”\nEta seguraski jinen zauku bururat, errepresioa, torturak, injerentziak eta giza eskubideen zangopilatzeak Okzidenteak inposatu dituenak aipatutako erresuma horietan. Gisa hortako eskusartzeak, gisa hortako OTANen inposaketak edo FMIaren asfixiak onartuko ote ginituen“gure” erresumetan, oldartu gabe ?\n“Aski fite ohartuko gira Irakeko gerla dela nolabait sarraskia islamistaren iturburua. Engoitik denek dakigularik gerla hura abiarazi zutela soilik motibo ekonomiko jakin batzu segurtatzeko.”\nEuropa ez da epizentroa\nGalda diezaiogun ere gure buruari “noiz ?” eta aski fite ohartuko ginateke Irakeko gerla dela nolabait sarraskia islamistaren iturburua. Engoitik denek dakigularik gerla hura abiarazi zutela soilik motibo ekonomiko jakin batzu segurtatzeko.\nGalda dezagun ere “nork ?”, ez soilik jakiteko Daesheko terroristen izenak eta nortasun agiriak, ez eta ere nor diren hauen aintzindariak, baizik eta nor dagoen edo izaiten ahal litaiken gibelean. Zoin interes estrategiko edo ekonomiko nork aktibatzen ahal dituen geopolitikoki hainbat lurralde gako kontrolatzeko bereziki gasaren eta petrolioaren produkzioari begira. Nork du azken finean indartu Estatu islamikoa edota Daesh? Nork du interesa azken finean islamofobia eta ideia ultraeskuindarrak garatzea Europan ere?\nGalda diezaiogun gure buruari “non ?” eta aski fite ere ohartuko ginateke munduaren epizentroa bagine bezala funtzionatzen dugula, ustez soilik Europa dutela hunkitzen gisa hortako sarraskia faxistek. Gertatu dira alabainan Bartzelonan, Parisen, Bruselasen, Londresen, Madrilen, bainan baita ere Nigerian, Tunisen, Malin, Pakistanen, Somalian, Libian, Iraken, Nigerian, Kenian edo Indonesian… Ez soilik Europan. Hori guzia onartzeko eta begiak irekitzeko prest izanen girelarik, ohartuko gira ez girela “gu” Daeshen lehen helburuak, baizik eta musulmanoak berak lehenik. Ez, Daesh ez da belaunaldi espontaneo bat ez eta koiunkzio interplanetario bat.\nDaech eta Boko Haram-ek atentatuak 2015tik geroz…\nEz dut edozoin motako ekintza terrorista babesteko gogorik, baizik eta haatik aldarrikatzea ezin direla atakatu eta menperatu munduko hainbat lurralde jakin soilik interes ekonomiko/ ideologiko eta negozio hutsengatik.\nEz dut edozoin ekintza terrorista molde itsutuan burutua sustengatuko. Bainan ez dut sekulan babes politiko edo moralik onartuko molde ezberdinez terrorismo mota ezberdinak kontzienteki toleratzen eta batzutan sustengatzen dituzten hainbat “gureak” diren indar aliatueri, zoin beren itzaleko erabaki ilun batzuren bidez bilakatzen diren egiazko terroristak.\ndaesh, Europa, geopolitika, Irak, ISIS, terrorismo islamista, terroristak eta terroristak